ועדת הכספים, כנסת 16, פרוטוקול מספר , 2005-07-14 11:30

יעקב ליצמן: אני רוצה לפתוח את הישיבה.

1028: לא הספקתי בבוקר, לפני הדיון הראשון, אבל אני מבקש להעלות את זה כרגע.

1028: תראה, מי שלא יודע אני גר באשדוד והשכנים שלי באשקלון.

יעקב ליצמן: יצחק כהן?

1028: יצחק כהן.

יעקב ליצמן: הוא השכן שלך גם כאן וגם באשקלון.

1028: בוודאי הבעיות מגיעות אליו יותר מהר מאשר אלי.

1028: ואנחנו העלינו את זה שבוע שעבר בחצי אוזן כזה.

1028: הבעיה בתע"ש ובעשות אשקלון.

1028: מדובר ב-280 עד 300 עובדים שלא קיבלו משכורת.

1028: מדובר בתע"ש שכמה מאות עובדים גם שם לא קיבלו משכורת.

1028: ספקים לא מקבלים כסף והמצב בכי רע.

1028: אני מבקש אדוני היושב-ראש, או שאנחנו נזמין פה מרשות החברות או את שר האוצר, מישהו שצריך לבוא לתת את הדין.

יעקב ליצמן: אדוני, אני מקבל את האשמה ותן לי רק להגיד לך מילה אחת.

יעקב ליצמן: אתה יודע מה, מישהו אמר שהוא עבד 24 שעות, אז אם הוא צריך יותר זמן, אז הוא קם מוקדם יותר בבוקר.

יעקב ליצמן: אין יותר זמן מאשר יש לנו זמן.

יעקב ליצמן: הוועדה היא די עמוסה, אבל היות ויש לי באותו נושא כמה נושאים גם של עכו, גם של ביקור חולים שדיברו אתי.

יעקב ליצמן: אני אנסה להכניס את זה לשבוע הבא לאיזה דיון.

יעקב ליצמן: אני חייב להגיד לך, אני לא כל-כך מרוצה אבל דיון לכל הנושאים האלו, נביא את האנשים לראות מה בדיוק מה שצריך לעשות.

1028: זה בעצם אותם אנשי מקצוע.

יעקב ליצמן: זה מה שאני אומר.

1028: תודה רבה, אדוני היושב-ראש.

איוב קרא: ועדת הכספים צריכה לכבד את החלטותיה.

איוב קרא: הוועדה המכובדת הזו לפני שבועיים החליטה למכור את מניות בנק לאומי לאזרחי ישראל.

איוב קרא: ועדת הכספים החליטה ואתה עומד בראשה למכור את מניות בנק לאומי לאזרחי ישראל כדי להיטיב עם העם.

יעקב ליצמן: לחלק.

איוב קרא: לחלק.

דני יתום: בתור אחת האפשרויות, אבל לא מועדפת.

איוב קרא: סלח לי, זה הצעת חוק שעברה.

דני יתום: לא.

יעקב ליצמן: חבר-הכנסת איוב קרא.

איוב קרא: תן לי שניה, אתה לא נותן לי לדבר.

איוב קרא: כי לא נוח לכם לשמוע את זה.

איוב קרא: הוועדה הזאת דנה פה בחוק הזה.

איוב קרא: והחוק הזה בעצם הצביעו עליו בקריאה שניה ושלישית פה בוועדה.

איוב קרא: עכשיו עם כל הכבוד, לא ראש-ממשלה ולא אף אחד יכול להכתיב קצב כזה לנבחרי העם שקבעו את מה שקבעו.

יצחק כהן: אבל הוא מצפצף עליך, מה יש.

דני יתום: איציק, תדליק את התבערה, תדליק.

איוב קרא: כבוד הרב, אתה גם סמכות רבנית וגם יושב-ראש ועדת הכספים, זה לא סתם.

איוב קרא: אז אתה מחויב להביא את הנושא הזה לדיון, מדוע ומה עומד מאחרי הדבר הזה.

איוב קרא: למה למחוק החלטות של ועדת הכספים, הכבוד שלך כרב וכבוד שלך כיושב-ראש ועדת הכספים.

איוב קרא: וחשוב מאוד להביא את זה לדיון מהיר פה.

יעקב ליצמן: קודם כל, אני מודה לאדוני.

יעקב ליצמן: אם היית בא מוקדם יותר בבוקר, איחרת קצת לא הרבה בגלל התנועה בדרך.

איוב קרא: אני גר הכי רחוק.

יעקב ליצמן: כן, כן, אני לא אומר את זה בזלזול, אומר את זה אפילו בהערכה.

יעקב ליצמן: גם אני איחרתי קצת בכניסה לתל-אביב לבד לקח לי יותר מחצי שעה אבל בסדר.

יעקב ליצמן: מה שאני רוצה להגיד לך, העליתי את זה בבוקר, בדרך עקיפה, אבל העליתי את זה , אמרתי את זה גם לפרוטוקול.

יעקב ליצמן: שאני מקווה שגם את החוק הזה ברגע האחרון מישהו לא ישמוט את השטיח מלמטה ויגיד...

יעקב ליצמן: כפי שהיה בבנק לאומי, אחרי שכבר עבר בוועדה, אמרתי את זה.

יעקב ליצמן: מעבר לבעיות האמיתיות כאן מה שיש ויש בעיות ואני לא רוצה לפרט אותן כפי שדני יתום אמר, בוא לא נבעיר את הבעירה כאן, לא רוצה.

יעקב ליצמן: גם שר האוצר ביקש לחכות עם זה.

יעקב ליצמן: ראש-הממשלה וגם שר האוצר ביחד.

יעקב ליצמן: והסיבות לא משנה כרגע.

איוב קרא: למה אצה לכם הדרך מהר לגמור פה אם כל-כך לא חשוב להם פתאום.

יעקב ליצמן: זה גם אני וגם אתה יודעים, אבל היות שנמצאים הרבה אנשים כאן, אני לא רוצה לפרט.

יעקב ליצמן: תודה רבה אדוני, אני מכבד את כל האנשים, אז כרגע אנחנו ממשיכים בשני דברים.

יעקב ליצמן: הצעת חוק לתיקון פקודת מס הכנסה (מס' 147), התשס"ה-2005

יעקב ליצמן: אנחנו עוברים להצעת חוק לתיקון פקודת מס הכנסה (מס' 147).

יעקב ליצמן: ג'קי מצא מרשות המסים יגיד כמה דברים ואחר-כך כפי שהבטחתי לאלו שלא באו, או לא יכלו לבוא, לא רוצים לבוא בשבוע אחר, לא משנה לי כרגע, אחר-הצהרים, אז הבטחתי לאפשר כל מיני דברים מעצם החוק בהמשך.

יעקב ליצמן: בחצי השני של הדיון היום אנחנו נמשיך בהקראה.

1028: סליחה, אדוני היושב-ראש, יש לי שאלה.

1028: חלק מחברי-הכנסת הלכו בכוונה ולא נשארו בדיון?

יעקב ליצמן: לא היום.

יעקב ליצמן: אמרתי בשבוע שעבר.

יעקב ליצמן: חבר-הכנסת בנלולו תירגע כי גם אם הם עזבו בכוונה, לא קרה מכלום.

יעקב ליצמן: .

יעקב ליצמן: זה לא מעניין אותי לגמרי, אני צריך לעבוד ויש לי שעות עבודה משלי, רבותיי, חוץ משבת, הכל פתוח.

יעקב ליצמן: ג'קי בבקשה.

ג'קי מצא: אדוני היושב-ראש, חברי-הכנסת, אנחנו עוסקים בחלק הזה של תכנית המיסוי הרב-שנתית במיסוי שוק ההון, החלת שיעורי המס בשוק ההון, שהתוצאה שלה היא ששיעורי המס בשוק ההון ברמת היחיד או בידי יחיד, יהיה שיעור מס אחיד, בשיעור מס של 20 אחוז ריבית דיבידנד ורווח הון, בידי חברה לגבי רווחי הון שהוא מס אחיד, מס חברות בסוף התהליך.

ג'קי מצא: התוצאה היא שוויון וניטרליות באחידות בין בורסה לישראל לבורסה מחוץ לישראל; בין בנק לריבית בנקאית וריבית חוץ בנקאית; שיעורי מס אחידים יוצר ניטרליות מיסואית.

ג'קי מצא: אנחנו בתקופה האחרונה הצלחנו לשבת עם מרבית הארגונים הכלכליים, קיבלנו ניירות עמדה וישבנו עם לשכת רואי-חשבון, לשכת עורכי-הדין, איגוד הבנקים, איגוד קרנות הנאמנויות CFO.

ג'קי מצא: קיבלנו ניירות גם מלשכת יועצי מס, גם מהבורסה.

ג'קי מצא: ועם רוב הארגונים הכלכליים אנחנו מיצינו את הדיון ברמת הסוגיות הפתוחות.

ג'קי מצא: ישנם שני נושאים משמעותיים מבחינתנו שעליהם קיבלנו, מחלק הארגונים הערות ואני רוצה להציג אותן כאן.

ג'קי מצא: האחד, זה לעניין העובדה שבידי יחידים בעלי שליטה, שיעור המס יהיה 25 אחוז.

ג'קי מצא: להבדיל מיחידים אחרים שזה שיעור מס של 20 אחוז.

ג'קי מצא: המוטיבציה לתיקון החקיקה בצורת הזאת זה כדי ליצור ניטרלית מיסואית בין רווחים מחולקים בידי חברה לבין רווחים אחרים.

ג'קי מצא: ועל כך אנחנו חושבים שזה דבר מאוד משמעותי ואין בדעתנו לתקן את זה.

ג'קי מצא: הערה שניה שהיתה בהקשר של חברות בורסאיות ששיעור המס בידי חברה מחזיקה אותם, עדיין נותר דיפרנציאלי ושיעור מס מעט גבוה לעומת שיעורי מס החלים בידי חברה המחזיקה מניות פרטיות.

ג'קי מצא: הדבר הזה במהלך השנים הקרובות יתבטל לחלוטין.

ג'קי מצא: כבר ב-2010 הוא מתבטל לחלוטין.

ג'קי מצא: נושא שלישי לגבי רווחים ראויים לחלוקה.

ג'קי מצא: אנחנו הקלנו וקבענו בחקיקה שלגבי חברות המחזיקות מעל אחוז אחזקה מסוים, יינתן להם רווחים ראויים לחלוקה החל מ-1.1.06 זאת הקלה ביחס לחקיקה כיום.

ג'קי מצא: ישנה טענה שיש לעשות את זה גם לגבי התקופה לאחור ואנחנו חושבים שהדבר לא נכון.

ג'קי מצא: לגבי קופות גמל.

ג'קי מצא: ישנה הערה של איגוד קופות הגמל או חברות הביטוח, לגבי הפקדות בקופות גמל שהופקדו עד 1.1.06 ששיעור המס לגבי ההפקדות האלו תישאר שיעור מס גם בעתיד, דהיינו העלאת שיעור המס ל-20 אחוזים, לא יחול על הפקדות ישנות.

ג'קי מצא: אנחנו חושבים שזה לא נכון שברגע שמעלים שיעור מס, ליצור חסינות על כספים שהופקדו עד היום.

ג'קי מצא: כמו כל תכנית חסכון אחרת.

יעקב ליצמן: רטרואקטיבי אנחנו בדרך-כלל.

ג'קי מצא: אנחנו לא מחילים רטרואקטיבית, אותם שיעורי מס שחלו בעבר, ימשיכו להיוותר.

ג'קי מצא: לגבי תשואות חדשות על כספים שהופקדו בעבר, בדיוק כמו תכניות חסכון, תשואות חדשות על כספים שהופקדו בעבר, לגביהם יחול שיעור בהתאם למס.

ג'קי מצא: תשואה חדשה זה לגבי ריבית שנצברה החל מ-1.1.06.

ג'קי מצא: לגבי מה שנצבר בעבר, יישמר שיעור המס הקודם.

אהוד רצאבי: ג'קי, תרשה לי שניה.

אהוד רצאבי: הכספים שהופקדו עד 2002, יש פטור ממס?

ג'קי מצא: נכון.

אהוד רצאבי: גם על תשואות חדשות, על אותו כסף?

ג'קי מצא: לא, אנחנו נדבר, יהיה דיון.

ג'קי מצא: אני רק אומר לגבי כספים שהופקדו בעבר, התצורה שנצברה עד היום משמרת את התצורה חדשה, אנחנו חושבים כמו תכניות חיסכון, כמו כל דבר חדשה, תצורה חדשה צריכה להשתנות לגבי שיעור המס.

אברהם-בייגה שוחט: נדמה לי בתכניות חיסכון זה היה עד נקודת היציאה.

ג'קי מצא: נכון.

ג'קי מצא: אבל צריך לזכור שלהבדיל מהמצב הקודם היה את חוק תכניות חיסכון ואנחנו דיברנו על מצב של מעבר מפטור לחבות במס.

ג'קי מצא: פה סך-הכל זה שינוי מ-15 אחוז ל-20 אחוז.

ג'קי מצא: זה עולם אחר לחלוטין.

ג'קי מצא: הרציונל זה שברגע שמשנים שיעור מס הוא חל על הכנסות חדשות.

ג'קי מצא: אנחנו משמרים את שיעור המס על ההכנסות שנצברו עד היום.

ג'קי מצא: כמו שלך יש מבנה ונניח שמחר בבוקר נרצה לשנות את שיעור המס על הכנסות משכר-דירה בחוץ-לארץ מ-20 אחוז ל-25 אחוז, אז כמובן שזה לא יחול על שכר-דירה שנוצר קודם לכן, אבל הוא כן יחול על מבנה שרכשת קודם לכן על שכר הדירה החדש שייווצר מרגע תיקון החוק.

אברהם-בייגה שוחט: יש כאן בעיה, זה לא פשוט.

ג'קי מצא: אני רק מציג את הבעיות.

ג'קי מצא: נושא נוסף זה לגבי הפסדים שנוצרו קודם ל-1.1.06 הפסדים בבורסה.

ג'קי מצא: אנחנו לגבי הפסדים שוטפים פותחים את כל סלי ההפסדים.

ג'קי מצא: דהיינו, הפסד שנוצר בבורסה בחוץ-לארץ יינתן לקיזוז גם כן בבורסה תל-אביב ולהפך.

ג'קי מצא: הפסד שנוצר בבורסה בתל-אביב יינתן לקיזוז גם כנגד בורסה בחוץ-לארץ.

ג'קי מצא: ולא רק נגד רווח הון אלא גם נגד ריבית ודיבידנד.

ג'קי מצא: אין לנו אפשרות, העלות התקציבית שאנחנו אומדים אותה היא כחצי מיליארד ש"ח.

ג'קי מצא: לגבי אפשרויות לקזז הפסדים מהעבר כנגד כל מקור, כנגד כל מקור בשוק הון ואנחנו מבקשים להותיר את הפסדי העבר כמתקזזים כפי שהיה ניתן לעשות אותם ערב התיקון.

ג'קי מצא: קרי, הפסד מבורסה בחוץ-לארץ כנגד רווח מבורסה מחוץ-לארץ וכן הלאה.

ג'קי מצא: העובדה שפתיחת הפסדים מהעבר, פתיחת הסלים לגבי הפסדים מהעבר, זה כחצי מיליארד ש"ח.

ג'קי מצא: זאת קבוצת הנושאים שהצגתי אותה שלגביה אנחנו חשובים שמאוד חשוב להשאיר את התיקון כפי שהוא מוצע לגבי בעלי שליטה, לגבי חברות, המחזיקות בחוק התיאומים לגבי קופות גמל ולגבי הפסדי הבנק.

ג'קי מצא: קיבלנו עוד רשימת נושאים כ-10 במספר, ואני רוצה להציג אותם כאן שלגביהם אני חושב, אנחנו מבצעים ממש במהלך הזמן הזה התייעצות.

ג'קי מצא: אבל בהחלט רשמנו לפנינו לשקול בחיוב את רשימת הנושאים הבאה.

ג'קי מצא: על-פי ההצעה, חברה מחוץ לחוק התיאומים, שיעור המס לגביה יהיה שיעור מס החברות.

ג'קי מצא: האחד, על-פי הצעת החוק שיעור המס בידי חברה מחוץ לחוק התיאומים.

ג'קי מצא: מ-15 אחוז יעלה למס חברות ב-2006, 31 אחוזים.

ג'קי מצא: ישנה כאן הצעה להעלות את זה בצורה מתונה יותר ל25- אחוז ולחכות עד 2010 כי אז כולם יחול לגביהם שיעור מס של 25 אחוז.

ג'קי מצא: זאת תוצאה שהתקבלה על-ידי לשכת רואי-חשבון, CFO וגם לשכת עורכי-הדין.

ג'קי מצא: אנחנו נשקול בחיוב את הדבר הזה.

ג'קי מצא: ישנה בקשה שנבהיר שלגבי חברה משפחתית שיעור המס עליה יהיה כמו שיעור מס על יחיד.

ג'קי מצא: אנחנו רשמנו את זה לשקול בחיוב.

אהוד רצאבי: זה דרך אגב, בעקבות פניה שלי אל טלי בזמנו, טלי כתבה והפיצה חוזר מקצועי בנושא, כשמו הנייר הזה.

אהוד רצאבי: אם אתם מכניסים את זה לחקיקה, אז מצוין.

ג'קי מצא: הנייר הזה ואתה גם כתבת לי על זה.

ג'קי מצא: לגבי הנייר הזה, אנחנו נשקול בחיוב לומר לפרוטוקול כאן, שאנחנו ממשיכים לשמר את שיעור המס.

אהוד רצאבי: לפרוטוקול או בחוק, זה שני דברים שונים.

אהוד רצאבי: לפרוטוקול זה קיים בין כה וכה יש נייר.

אהוד רצאבי: יש הוראת ביצוע אגב.

ג'קי מצא: אנחנו בכל מקרה נשקול בחיוב להותיר את שיעור המס הזה כמו יחידים.

ג'קי מצא: ישנה הצעה לאפשר הפסד ריאלי מניירות ערך נסחרים בבורסה.

ג'קי מצא: ההצעה של לשכת רואי-חשבון.

ג'קי מצא: גם כאן אמרנו שנשקול בחיוב את הדבר הזה.

ג'קי מצא: סעיף 28 (ג).

ג'קי מצא: ישנה הצעה כאן לאפשר קיזוז הפסד מעסק כנגד כל מקום ולהותיר את האפשרות שלא לקזז את ההפסד כנגד הכנסות משוק ההון או כנגד הכנסות הזכאיות לשיעור מס מוגבל של 20 אחוזים.

ג'קי מצא: קיבלנו הערה לגבי דיבידנד בידי תושבי חוץ שיש כאן החמרה ותיקנו את הדבר הזה.

ג'קי מצא: איגוד קרנות הנאמנות ביקש מאתנו לבצע שינוי לגבי המעבר מקרן נאמנות חייבת לפטורה.

ג'קי מצא: אנחנו נשקול בחיוב את ההצעה הזאת.

ג'קי מצא: אלה רשימת הנושאים, כאשר אני עושה הבחנה בין רשימת הנושאים הראשונה שלגביהם אנחנו חושבים שאין מקום לבצע שינוי.

ג'קי מצא: שזה בעלי שליטה ושיעור המס על חברות המחזיקות חברות בחוק התיאומים או חברות נסחרות שאז העלות היא עלות אדירה.

ג'קי מצא: לא לאפשר את הפתיחה הנוספת לגבי הפסדים שנוצרו בעבר.

ג'קי מצא: ולגבי קופות גמל, התשואה על הפקדות ישנות, התשואה החדשה ששיעור המס לגביה כן ישתנה.

ג'קי מצא: תודה.

יעקב ליצמן: תודה רבה, ג'קי.

ג'קי מצא: עוד מילה אחת, סליחה.

ג'קי מצא: ישבנו גם עם איגוד הבנקים ואיגוד הבנקים הודיעו לנו.

יעקב ליצמן: הגדולים או הקטנים?

ג'קי מצא: איגוד הבנקים כולם, זה לא ועדת בכר.

ג'קי מצא: כל הבנקים, איגוד הבנקים מייצג את כל הבנקים.

ג'קי מצא: הגענו אתם להסכמה והם מודיעים, יש כאן נציג שלהם?

ג'קי מצא: או-קיי, פרדי, אני מניח שבהמשך יפרט.

ג'קי מצא: אבל הם הודיעו לנו שמבחינה תפעולית אין להם שום בעיה להתמודד עם הצעת החוק.

ג'קי מצא: מלבד נושא אחד, אנחנו הצענו שהנושא של קיזוז מס כנגד מס יתוקן והקיזוז ייעשה הפסד כנגד רווח.

ג'קי מצא: הם ביקשנו מאתנו לדחות את התחולה לעניין ניכוי מס במקור בלבד, לא לעניין הדין המהותי, ל-1.1.07 ואנחנו נבצע את התיקון.

ג'קי מצא: זה בתקנות, אנחנו נבצע את התיקון בהתאם.

ג'קי מצא: לאחר התיקון הזה או בעקבות התיקון הזה, איגוד הבנקים הודיע לנו שאין לו בעיה טיפולית להיערך לתיקונים כבר מ-1.1.06.

ג'קי מצא: מלבד נושא אחד, אנחנו הצענו שהנושא של קיזוז מס כנגד מס יתוקן והקיזוז ייעשה הפסד כנגד רווח.

ג'קי מצא: הם ביקשו מאתנו לדחות את התחולה לעניין ניכוי מס במקור, לא לעניין הדין המהותי, ל-1.1.07 ואנחנו נבצע את התיקון, זה בתקנות, אנחנו נבצע את התיקון בהתאם.

ג'קי מצא: לאחר התיקון הזה או בעקבות התיקון הזה, איגוד הבנקים הודיע לנו שאין לו בעיה תפעולית להיערך לתיקונים כבר ב-1.1.06.

ג'קי מצא: נושא נוסף שהסדרנו עם איגוד הבנקים זה לגבי המכירה הרעיונית ששיעור העמלה יהיה שיעור עמלה מודפס, בדיוק כפי שהיה ב2003-.

ג'קי מצא: זה בעקבות בקשתך, חבר-הכנסת רצאבי, ששיעור העמלה יהיה מוגבל 0,1 לכל כיוון מכירה ורכישה.

אהוד רצאבי: והמכירה היא רק מכירה?

יעקב ליצמן: אדוני, בלי שאלות.

יעקב ליצמן: תקבל את רשות הדיבור קודם.

אהוד רצאבי: אני למדתי.

אהוד רצאבי: בוועדת בכר אני למדתי שצריך לשאול שאלה קטנה.

אהוד רצאבי: תודה רבה.

אהוד רצאבי: ראשית, אני מתנצל שאני לא אוכל להישאר עד סוף הדיון.

אהוד רצאבי: בשלב מסוים אני אצטרך לברוח.

אהוד רצאבי: ג'קי, דבר שחשוב לי מאוד.

אהוד רצאבי: דבר ראשון שאני מבקש הבהרה ואני מבקש את ההבהרה הזאת לפרוטוקול, מה אתם מתכוונים לעשות וזה אני מדבר עקב התבטאויות של מספר מעמיתיך בנושא התכנונים האגרסיביים לכאורה.

אהוד רצאבי: מספר אנשים בדרגה בכירה התבטאו בצורה כזאת שגם אם יינתן גילוי נאות לתכנון מס, עדיין ישנה אפשרות להעמדה לדין פלילי.

אהוד רצאבי: דבר שאני לא חושב שיש לזה איזה שהיא משענת.

יעקב ליצמן: אני חושב שאנחנו יכולים לסגור את זה לבד בצורה חוקית.

אהוד רצאבי: אני אשמח מאוד, אבל אדרבא ואדרבא.

יעקב ליצמן: כאשר אני גם היתי תומך בך שלא יכול להיות אם יש מישהו שעושה גילוי נאות, זאת אומרת, הוא עושה תכנון מע"מ ותשלומים וכל הדברים ואחר-כך יגידו, אבל, פתאום זה פלילי ולא פלילי.

יעקב ליצמן: זה ברור שלא.

אהוד רצאבי: אם אנחנו בדעה כזאת, אז בכלל זה טוב.

יעקב ליצמן: לא, לא, זו הזדמנות, ג'קי יבדוק לנו.

אהוד רצאבי: אבל עד שנחוקק, אני מבקש במידה והנהלת רשות המסים חושבת כך, אז אני מבקש שהאנשים לא יתבטאו בצורה כזאת על דפי העיתון מכיוון שזה גורם לאי סדר או לאי שקט במערכת.

יעקב ליצמן: על אף שאני לא בדיוק הבנתי כפי שאתה מתאר את זה, כי הוא אמר שאפשרי כי אחר כך הוא הסביר את זה אחרת.

אהוד רצאבי: בסדר, איך אומרים, המלים הן גמישות, אבל האוזן שומעת את מה שהיא רוצה לשמוע.

אהוד רצאבי: דבר שני.

אהוד רצאבי: לגבי המכירה הרעיונית, אני שמח שנענית לבקשה והבנקים יותר נכון נענו לך שתהיה עמלה מופחתת.

אהוד רצאבי: אני רק רוצה לברר או לוודא שהמכירה היא מכירה רעיונית אופציונאלית, או שאתם מחייבים כפי שהיה ב-2004.

ג'קי מצא: לא.

אהוד רצאבי: צודק ויפה.

אהוד רצאבי: אז בוא נמשיך אני רוצה לדעת שגם עכשיו זה אופציונאלי.

אהוד רצאבי: שוק ההון.

יעקב ליצמן: אתה רואה שהם נענים לכל דבר שאתה מבקש.

אהוד רצאבי: אני לא יודע איך זה יכול להיות.

אהוד רצאבי: מי יודע מה יקרה הלאה.

אהוד רצאבי: שוק ההון, יש לי מספר הערות.

יעקב ליצמן: אתה מייצג את לשכת רואי-חשבון?

אהוד רצאבי: לא.

אהוד רצאבי: אני כבר לא משלם דמי חבר אפילו.

אהוד רצאבי: מה שקורה בענף המסים בכלל, מאידך יש לי שתי הערות.

אהוד רצאבי: אחת, נושא מס שבח, גם הוא סוג של רווח הון, נדחה לשנת 2010.

אהוד רצאבי: אני חושב שיש מקום לבדוק את האפשרות או להחיל את זה כבר מהיום, כמו שיתר שיעורי המס יחולו, או לחליפין במידה ונצטרך למצוא איזה שהיא פשרה באמצע, ליצור מצב שזה יוקדם.

אהוד רצאבי: דבר נוסף.

אהוד רצאבי: מאז ומתמיד רצינו שעסקים יאוגדו כחברות.

אהוד רצאבי: והסיבה לכך היתה, יש בקרה, יש ביקורת, הנהלת החשבונות היא כפולה.

אהוד רצאבי: כל המגע בין הנישום ובין השלטון הוא הרבה יותר מבוקר עם הרבה יותר אמון.

אהוד רצאבי: ברגע שאנחנו יוצרים אפליה לרעת … של 10 אחוזים, יוצר מצב שבו למעשה האנשים הם נפגעים כתוצאה מזה כי הם צריכים לשלם 25 אחוזים.

אהוד רצאבי: עכשיו מילא אם נניח שזה על דיבידנדים.

אהוד רצאבי: אני מתיישר תמיד להוריד מסים.

אהוד רצאבי: לכן מילא על דיבידנד, אבל כאשר אנחנו מדברים על רווחי הון ודווקא אפילו הייתי אומר בעלי שליטה מהותיים, כפי שאתה מגדיר אותם בחברות נסחרות, הרי אנחנו נותנים incentive שלילי לחברות לצאת לבורסה, לצאת לשוק ההון, לפתח את שוק ההון וכמובן תמריץ שלילי להתאגד.

אהוד רצאבי: זה דבר שלדעתי הוא לא נכון לעשות.

אהוד רצאבי: לכן הצעתי היא כמובן ליישר את זה ל-20 אחוז ובמידה ושוב, הדבר הזה הוא בלתי אפשרי, אולי צריך לבוא ולתקן את הגדרת בעל מניות מהותי לאחוז שליטה גבוה יותר.

אהוד רצאבי: עוד בנושא שוק ההון.

אהוד רצאבי: מאיר, אני פונה אליך.

אהוד רצאבי: אחת הישיבות שהיו לנו לאחרונה עם אוסקר, כאשר הובטח לי ביטול סלים וקיזוז סלים, הפסדים רווחים וכן הלאה.

אהוד רצאבי: נאמר לי על-ידך, "סבלנות, אנחנו נסדר את הכל".

אהוד רצאבי: ואני קורא בהצעת החוק שלמעשה קיזוז הפסדים יהיה רק לעתיד לבוא.

אהוד רצאבי: בהצעה המקורית של ועדת רבינוביץ דובר על זה מ-2007, אז למה מחמירים את המצב הקיים בין כה וכה.

אהוד רצאבי: אני בכלל הייתי הולך, אם מותר לי להציע הצעה על כל הנושא שנקרא הורשת הפסדים.

אהוד רצאבי: והגשתי גם בעניין הזה הצעת חוק, לא יכול להיות מצב, לטעמי, כאשר אדם מאוגד כחברה ויש לו הפסדים, ההפסדים עוברים גם אם בעל המניות מת אלא יורשים שלו.

אהוד רצאבי: כאשר אדם הוא בעל עסק ויש לו הפסדים, ההפסדים האלה אם הולכים לאיבוד ויש לנו שני סוגים של הפסדים.

אהוד רצאבי: הפסדים פירותיים מעסק ויש גם הפסדי הון.

אהוד רצאבי: אז אפשר למצוא את הדרך אל המצב שההפסדים האלה לא ילכו לאיבוד.

אהוד רצאבי: הרי בתא המשפחתי זה עדיין קיים ולדעתי אפשר בהחלט לשרשר את זה.

אהוד רצאבי: נאמנויות.

יעקב ליצמן: לא הנושא היום.

אהוד רצאבי: לא נושא היום.

אהוד רצאבי: נגיע לזה בבוא הזמן.

אהוד רצאבי: לפחות תימנעו מפגיעה רטרואקטיבית.

אהוד רצאבי: זאת אומרת, אם נעשתה נאמנות לפי החוק הקיים והאדם הפך להיות מתושב חוץ לישראלי בקונספט שאתם מציעים.

אהוד רצאבי: סעיף 28 (ג), ירדתם?

ג'קי מצא: אנחנו שמענו את מה שאתה אמרת, שמענו את הלשכות.

ג'קי מצא: אנחנו בוחנים את זה בחיוב.

אהוד רצאבי: או-קיי.

אהוד רצאבי: חברה מחוץ לחוק התיאומים, כבר סיימת.

אהוד רצאבי: אמנות כבר דיברנו.

אהוד רצאבי: בעניין תכנוני מס.

ג'קי מצא: חבר-הכנסת רצאבי, תכנוני מס לא הנושא היום, רק שוק הון.

אהוד רצאבי: כיוון שאני לא יודע אם תהיה לי אפשרות להגיב, כי לא תמיד יש לי זכות דיבור.

אהוד רצאבי: אז אני אגיד את זה בכל זאת ואתה תרשום את זה לפניך.

יעקב ליצמן: אני נותן לך אדוני, כל ישיבות אחר-הצהרים אני אתן לך את רשות הדיבור.

אהוד רצאבי: אני מבטיח לך שאני אהיה שם.

יעקב ליצמן: או-קיי.

אהוד רצאבי: לפרוטוקול, חשוב לי מאוד שהרפורמה הזאת תעבור.

אהוד רצאבי: אבל בכל זאת מילה אחרונה.

אהוד רצאבי: בתיאום עם חברי-הכנסת, אתה רוצה שהממשלה תעשה את שלה בתיאום עם ועדת כספים.

אהוד רצאבי: הרי חברי הוועדה עושים את זה בתיאום איתם גם כן.

אהוד רצאבי: דבר אחרון.

אהוד רצאבי: בנושא של קנס הגירעון.

אהוד רצאבי: רק בדבר אחד, קנס הגירעון הוא פלט, 50 אחוז.

אהוד רצאבי: זאת אומרת, אפילו לבית-המשפט אם נרצה לבוא ולהגיד מחר, תשמע אני הבנתי, זאת אומרת אותך, זה לא צריך להיות 50, לדעתי מספיק 20, אין לו אפשרות.

אהוד רצאבי: זה 50 אחוז פלט.

אהוד רצאבי: לדעתי צריכה לתת איזשהו שיקול דעת לבית-המשפט בנושא הזה ובזה אני סיימתי.

יעקב ליצמן: תודה רבה.

יעקב ליצמן: חזקי בבקשה:

חזקיה ישראל: אנחנו מבקשים להעלות מספר סוגיות.

חזקיה ישראל: נמצא אתי רואה-חשבון שמעון אבנעים שידבר על כמה סוגיות.

חזקיה ישראל: הנושא הראשון גם בדוח הוועדה אנחנו מברכים על נושא של הנהגת פחת מועט.

יעקב ליצמן: עוד לא הגענו לזה.

חזקיה ישראל: או-קיי, בכל אופן זה אושר גם בתוך הוועדה.

ג'קי מצא: זה בתקנות.

ג'קי מצא: זה לא הנושא, רק שוק ההון.

חזקיה ישראל: ממה שהוחל בדוח, דובר שזה יהיה מיולי.

חזקיה ישראל: כלומר צריך לומר שמרכיב הזמן הוא פה חשוב ולכן יש להביא את התקנות לוועדה כדי שאכן הדבר וזה לא יהיה רטרואקטיבית כי אין בזה הגיון בנושא של תקנות פחת לעשות רטרואקטיבית אם רוצים לעודד את תמריצים ועידוד השקעות.

חזקיה ישראל: אז אנחנו מברכים על זה ואנחנו רק מבקשים שזה יגיע.

חזקיה ישראל: נושא שני זה נושא של הפחתת שיעור המס.

חזקיה ישראל: בכלל מס החברות.

חזקיה ישראל: ונושא של הקשר שלו עם הנושא של חוק עידוד השקעות הון.

חזקיה ישראל: התוצאה הבלתי נמנעת של ירידה של מס החברות מבלי טיפול בנושא של המיסוי של וק עידוד השקעות הון במקביל, עלולה לפגוע בתמריציות של הנושא של חוק עידוד השקעות הון למפעל מאושר.

חזקיה ישראל: לדעתנו צריך לטפל גם בנושא הזה כדי לשמור את האטרקטיביות של הנושא של חוק עידוד השקעות הון למפעל מאושר בסוף התהליך.

חזקיה ישראל: לכן אנחנו מבקשים לתת את הדעת על הסוגיה הזאת כדי שאכן חוק עידוד השקעות הון, או שכבר טופל בהרחבה ימשיך להיות אטרקטיבי כדי לעודד השקעות בארץ.

חזקיה ישראל: אני מבקש מרואה החשבון שיאמר כמה מלים.

שמעון אבנעים: למרות הדברים שאמר ג'קי בראשית דבריו.

יעקב ליצמן: אני מבין שמישהו מחלק לך את רשות הדיבור, אבל.

חזקיה ישראל: הוא משלים אותי פשוט.

יעקב ליצמן: אתה החלטת לתת את רשות הדיבור, בסדר.

שמעון אבנעים: בכל אופן שני נושאים שהייתי רוצה בכל זאת להתייחס אליהם.

שמעון אבנעים: האחד, זה העניין של מיסוי בעלי השליטה.

שמעון אבנעים: ראשית, אנחנו מפנים לתשומת הלב את זה שמדובר במיסוי רטרואקטיבי בשיעור של 25 אחוז ביחס ל-15 אחוז שקיים היום.

יעקב ליצמן: אתה מדבר על נושא הרטרואקטיביות?

יעקב ליצמן: היות וגם אני הערתי שזה בעיה.

ג'קי מצא: לא, לא, קופות גמל אתה הערת.

ג'קי מצא: אין רטרואקטיביות, מי שרוצה, יכול לבצע.

שמעון אבנעים: יכול לבצע, אבל בעניין הזה של ביצוע מכירה רעיונית, אף אחד לא יכול לתקוע יד לזה שהמכירה הרעיונית שהיום אני משלם את המס לאוצר, שהמניה תמשיך לצמוח ולקבל את זה בעתיד כבסיס לעלות להמשך הדרך ואז אם נוצר הפסד, מה יהיה דינו.

שמעון אבנעים: אנחנו חושבים שצריך למצוא איזשהו פתרון לדבר הזה, בין אם זה באמצעות דחיית תשלום אותה מס על המכירה הרעיונית לעתיד, או פריסתו בצורה זו או אחרת שתמצא הוועדה לנכון.

שמעון אבנעים: נקודה שניה שרציתי פשוט להפנות את תשומת הלב, זה בעצם לשינויים התכופים שקיימים בשוק ההון.

שמעון אבנעים: אם אנחנו מתחילים ברפורמה בתיקון 132, עם זה שהבנקים לא נערכו כראוי ואז בתחילת 2003 היה חצי אחוז מס מחזור ולאחר מכן אחוז שלם.

שמעון אבנעים: וב-2004 מס רווח הון של 15 אחוז או 10 אחוז והיום אנחנו מגיעים למצב שבו מדברים על 20 אחוז, כל פעם הדבר הזה פוגע בתכנון הארוך טווח ואנחנו נשמח מאוד אם הנקודות הללו אכן יהוו איזשהו בסיס ארוך טווח ולא כל כמה שנים יבצעו שינוי בשיעורי המס לגבי ניירות הערך.

מאיר קפוטא: אתה מתנגד גם להורדת מסים, או שרק זה בעלייה.

יעקב ליצמן: טוב, אדוני, עם כל הכבוד, אני לא נתתי את רשות הדיבור.

יעקב ליצמן: חבר-הכנסת אורון.

חיים אורון: אני רוצה בשני נושאים.

חיים אורון: נושא אחד, לא במקרה הפוך מאשר של ידידי, אהוד רצאבי, בנושא של ה-20 אחוז.

חיים אורון: למה 20 ולא 25?

חיים אורון: זאת לא שאלה, זאת עמדה.

חיים אורון: אני מראש לא מקבל ש-20 כתוב אחרי.

יעקב ליצמן: האם אדוני מודיע לנו שאם זה יהיה 25 אחוז, הוא יצביע בעד?

חיים אורון: אתה מכיר אותי כבר, גם כשאני מצביע נגד, אני מנסה לעשות את החוק פחות רע.

חיים אורון: כך אני עובד פה אצלך.

חיים אורון: נכון?

חיים אורון: אז בעניין הזה זה לא שונה מתיקים אחרים.

חיים אורון: אתם כל הזמן נותנים לנו טבלאות של השוואות בינלאומיות.

חיים אורון: בהרבה מאוד ארצות בעולם יש שיעורי מס על רווחי הון של 25 אחוז ומעלה.

חיים אורון: אז קודם כל מגיע כל הברכות לממשלה הנוכחית שיש בכלל מס על רווחי הון שבעבר לא היה.

חיים אורון: אני מוכן לתת קרדיטים במקומות שמגיע אותם.

חיים אורון: אל תתבלבל, עכשיו אני שואל ברצינות.

ג'קי מצא: גם הריבית על תכניות חיסכון?

חיים אורון: האמירה שגם הריבית הקבועה על קופות חסכון וגם אולי תשאל אותי תכף על קופות גמל פנסיוניות, העולם בנוי עם חלוטות.

חיים אורון: יש דברים שכן ויש דברים שלא.

חיים אורון: ואפשר לסדר את הדברים בקטגוריות ולהגיד על זה כן ועל זה לא.

חיים אורון: עכשיו על קופת גמל שהיא תחליף פנסיוני, שאתם כן מטילים.

חיים אורון: וזאת השאלה שניה, אני מבין שבסיכום ב- 2003 על צבירות מן העבר לא הוטל מס.

חיים אורון: על-פי התיקון הזה, אם אני מבין את הנוסח כפי שהוא זה, מוטל מס.

חיים אורון: ואני מבין היום שכל נושא קופות הגמל, עם כל השינויים שחלים בו וכל השאלה של קופות גמל כתחליף פנסיוני וכו' וכו' וכו'.

חיים אורון: אני מודה למה בהקשר הזה על אותה קופת גמל שזה הממד שלה ועכשיו תעשו בה על-פי תקרה, תעשו על-פי מי שאין לו דבר אחר.

חיים אורון: אני לא יודע, אני יודע שזה מסבך את החיים וכל הפעם אומרים, תשמע, זה צריך להיות נורא פשוט.

חיים אורון: אבל בכל זאת עצמאי שקופת הגמל שלו היא בעצם הפנסיה שלו, זה חל עליו.

חיים אורון: אם זה חל עליו, אני חושב שזה לא תקין.

ג'קי מצא: יש תיקון.

חיים אורון: בפנסיה יש תקרות אחרות.

חיים אורון: אם זה, זה, אז בוא נשווה.

חיים אורון: אני נמאס לי כבר להיות על התקן, אותך עצמאים לא מעניינים, אותי עצמאיים מעניינים כמו שכירים.

חיים אורון: אדם אם הוא זכאי לפנסיה, אני לא מדבר עכשיו במונחים של פקודת מס הכנסה, אני מדבר עכשיו בעקרון.

חיים אורון: אם אנחנו חושבים שפנסיה היא מצרך שהמדינה צריכה לעזור לאזרח להגיע אליו, אם הוא עושה את זה באמצעות קרן פנסיה, או באמצעות קופת גמל שיש לה מרכיבים של פנסיה והיא לא סתם שיעור זה.

חיים אורון: למה לא לבוא ולהגיד, בסדר גמור, עד אותו שיעור לפנסיה, כמו שקיים בהטבות.

חיים אורון: מה שפה יוצא עכשיו, אני כבר מתאר לעצמי מה יהיה.

חיים אורון: זאת אומרת, אם יבואו אנשים, יגידו, תשמע, אני צברתי לאורך כל חיי לצורכי הפנסיה, פתאום מטילים עלי מס.

חיים אורון: לא לזה התכוונתי.

חיים אורון: עכשיו אם אני טועה וזה לא, אז בסדר.

חיים אורון: אבל לפי הנוסח שמופיע פה.

ג'קי מצא: התשובה שעדיין יש פטור עד תקרת הטבה מורכבת.

ג'קי מצא: זאת אומרת, לגבי תקרת הטבה מורכבת.

סמדר אלחנני: אתם מדברים על שני פטורים שונים.

חיים אורון: תעדכני אותנו.

סמדר אלחנני: יש את הפטור של הפקדות שזה עדיין קיים בפקודת מס הכנסה.

ג'קי מצא: ניכוי, לא פטור.

סמדר אלחנני: ניכוי ויש זיכוי.

ג'קי מצא: מדברים על הריבית על התקרה.

חיים אורון: אני מדבר עכשיו על הריבית.

סמדר אלחנני: על ריבית יש פטור לכל הכספים שהופקדו עד ל-1.1.03.

ג'קי מצא: עד תקרה מוטבת.

סמדר אלחנני: לא התקרה.

חיים אורון: עכשיו הפטור הזה ממשיך להיות או לא?

ג'קי מצא: הפטור שהיה לא משתנה.

ג'קי מצא: יש על תקרת על הפחתה מוטבת פטור.

ג'קי מצא: על התשואה על התקרה הפחתה מוטבת.

יעקב ליצמן: אני לא הבנתי.

אהוד רצאבי: גם אני לא הבנתי.

אהוד רצאבי: בוא ניקח דוגמה, השקעתי מאה ש"ח לפני קום המדינה.

ג'קי מצא: פטור בכל מקרה.

אהוד רצאבי: שניה.

אהוד רצאבי: הפקדתי כסף בקופת גמל, ישנה, ותיקה, הכל טוב יפה.

אהוד רצאבי: עד 2002 התשואה שנצברה על המאה ש"ח האלה היתה פטורה ממס.

ג'קי מצא: ומ-2002 עד 2005 היתה פטורה ממס.

ג'קי מצא: ומ-2005 בהמשך תמשיך להיות פטורה ממס.

אהוד רצאבי: הריבית שנצברת על אותם מאה ש"ח.

ג'קי מצא: התשואה שנצברה על הכספים.

אהוד רצאבי: לא נצברה, נצברת הלאה.

ג'קי מצא: הריבית שתיווצר על כספים שהופקדו עד ל-1.1.2003 לעולם יש להם פטור.

יצחק כהן: איזה תקרה?

ג'קי מצא: בלי תקרה.

ג'קי מצא: זה אחד.

ג'קי מצא: שתיים, בלי קשר על הכספים חדשים תשואה עד תקרה מוטבת.

יעקב ליצמן: מה זה חדשים?

ג'קי מצא: כספים שהופקדו מ-1.1.03 לגביהם התשואה עד גובה התשואה לגבי כספים שהופקדו עד גובה התקרה המוטבת.

ג'קי מצא: התשואה לגביהם פטורה ממס וממשיכה להיות פטור הממס.

יצחק כהן: מה התקרה?

ג'קי מצא: התקרה היא משכורת של 20 אלף ש"ח, משהו כזה.

יעקב ליצמן: זאת אומרת מעל ל-20 אלף מחייבים מס, מ-2003?

חיים אורון: הנוסח פה מאוד גורף.

חיים אורון: סעיף 2(ה) (4): "רווחים שקיבל יחיד מקופת גמל לתגמולים…".

ג'קי מצא: כי יש פטור בסעיף 9 (16)(ב).

ג'קי מצא: זה הוראת החיוב והוראת הפטור נותרה בעינה.

חיים אורון: זה מכסה את מה שאתם אומרים?

סמדר אלחנני: לא בדיוק, לעניות דעתי.

אהוד רצאבי: כספים שהפקדנו בין 1.1.03 ל-1.1.06 התשואה עליהם בשנים האלה חויבה ב-15 אחוז.

ג'קי מצא: רק מעל התקרה.

אהוד רצאבי: אותם כספים שהפלוני אלמוני הוא ידע שהוא ישלם 15 אחוז, היום אתה אומר לו, "אדוני, למרות שהפקדת אותם ב-15 אחוז, אתה שבוי בידי וזה ישלם 20 אחוז.

ג'קי מצא: רגע, על התשואה שנצברה עד אותו מועד יישאר 15.

ג'קי מצא: על התשואות החדשות זה מה שחבר-הכנסת קודם הזכיר, זה נכון.

יעקב ליצמן: רבותיי, תודה רבה.

גד סואן: הדבר הראשון שרצינו להעלות.

גד סואן: המסמך שהגשנו מצוי בידי חברי הוועדה, אני מקווה שחילקו אותו.

גד סואן: אני מדבר על הטלת מס בשיעור של 25 אחוז על בעל שליטה.

גד סואן: אנחנו מצטרפים לדעתו של חבר-הכנסת רצאבי שהעלה קודם לכן, שאין שום הצדקה להפלות לרעה בעל שליטה לעומת בעל מניות שאיננו בעל שליטה.

חיים אורון: אתה בעד להעלות למעלה את כולם?

גד סואן: זה כרגע לא משנה, העקרון הוא שדינו של בעל השליטה כדין משקיע.

חיים אורון: גד, על זה כל הויכוח.

גד סואן: שניהם צריכים להיות באותו מס.

גד סואן: אין שום סיבה להפלות לרעה, דווקא מי שיזם את הקמת החברה, השקיע בה את מיטב הונו והוא עכשיו נקנס על זה שהוא עשה את זה.

גד סואן: על זה אין שום הצדקה לדבר הזה.

גד סואן: עכשיו הדבר השני זה נושא האפליה בשיעור המס על רווח מסחירת ניירות ערך לא סחירים.

גד סואן: האפליה היא לעומת מכירת ניירות ערך סחירים.

גד סואן: אומר נכון ג'קי שהאפליה הזאת תתבטל בשנת 2010.

גד סואן: אבל עד 2010 יש לנו עוד חמש שנים.

ג'קי מצא: ועוד אומר שההצעה שלך עולה חצי מיליארד ש"ח.

גד סואן: זה אתה אומר עכשיו.

חיים אורון: יש 11 מיליארד, מה זה חצי מיליארד ש"ח.

גד סואן: בוועדת רבינוביץ העלנו את הנושא הזה שנוצרה אפליה בעניין הזה.

גד סואן: היו לנו סדרה שלמה של דיונים ועד היום לא נפתר ועכשיו אומרים לנו, שוב, אתם תחכו עוד חמש שנים, שש שנים.

גד סואן: אנחנו לא רואים בזה שום הצדקה.

גד סואן: הגיע הזמן לשנות את זה.

גד סואן: עכשיו הסיפור של מיסוי של רווחים ראויים לחלוקה שמוכרים מניות שנסחרות בבורסה.

גד סואן: ההגנה הזאת שניתנת עכשיו ניתנת רק על רווחים שמצטברים החל מ-1.1.06.

ג'קי מצא: ההקלה שניתנה עכשיו שלא ניתנה עד היום.

גד סואן: כן.

גד סואן: ההקלה שנותנים עכשיו היא רק על רווחים שנצברים מ-1.1.06 ואני חושב שאין טעם להפלות בין רווח שנצבר החל מינואר 2006 לרווחים שנצברו קודם לכן.

יעקב ליצמן: זה אתה כן רוצה רטרואקטיבית?

גד סואן: בהחלט זה רטרואקטיבית.

ג'קי מצא: זה לא רטרואקטיבית.

גד סואן: עכשיו הנושא של חוק התיאומים, אז דובר פה, התייחסו לזה.

גד סואן: אני מקווה שזה ייפתר, אם יהיה רצון טוב.

גד סואן: לשאלה של המכירה הרעיונית, מדובר שמכירת ניירות לאחר 1.1.06 יחויב במס של 15 אחוז, זה 20 אחוז לעומת מס של 15 אחוז קודם לכן.

גד סואן: ועלתה הצעה על-ידי רשות המסים שתהיה מכירה רעיונית ב-31.12.05.

גד סואן: קודם בכלל דיברו על מכירה, ימכרו את המניות ותפיצו את השוק.

ג'קי מצא: מתי קודם?

גד סואן: בעת השיחות.

גד סואן: תן לי רגע.

ג'קי מצא: הרגע הראשון בתסקיר החוק מופיע.

גד סואן: אפשר להגיד ימכרו את המניות ואז תשלמו את המס הקודם ותקנו מחדש אחר-כך.

גד סואן: כמובן שזה יציף את הבורסה, יוריד את הערכים של המניות וכו' וכו'.

גד סואן: אף אחד מאתנו לא מעוניין בכך.

גד סואן: עלתה הצעה של מכירה רעיונית שהיא מקובלת עלי לחלוטין.

גד סואן: אלא מה, שעושים מכירה רעיונית צריך להביא כסף.

גד סואן: אם לא מוכרים את זה ממש, צריך להביא כסף, לשלם את המס.

גד סואן: עכשיו המכירה אולי תהיה בעוד שנה, בעוד שנתיים, בעוד שלוש.

גד סואן: מאיפה יביאו את הכסף?

גד סואן: אז אומרים תמכרו חלק מהמניות.

גד סואן: אין לנו שום עניין בכך ואני מציע שייקבע שהמכירה הרעיונית תיעשה, ייקבע סכום המס הראוי בשל כך, אבל הוא ישולם רק כאשר ימכרו את המניות.

סמדר אלחנני: כמו הסטודנטים.

גד סואן: דרך אגב, דבר דומה נעשה בשעתו בחוק המיזוגים כשדנו לפני חמש שנים, שהוחלט שהתמורה המס ייגבה רק כאשר יהיה כסף ביד, אז יקבעו את המס.

גד סואן: חברות נקבעה כבר ארבע שנים קודם או חמש שנים או שנה, אבל את הגביה תיעשה לאחר שיהיה כסף ביד.

גד סואן: ודבר אחרון שאני רוצה להגיד משפט אחד, לפחות לצורך הפרוטוקול.

גד סואן: ישבה ועדת רבינוביץ וישבה בדיונים מאוד ארוכים והופענו בפניה והם השמיעו את הדבר הזה באופן תלול ברור ונמרץ ויאיר רבינוביץ אמר לנו את גם בוועדה וגם בשיחות לאחר הוועדה ולאחר הדיון בכנסת, אנחנו מדברים על 15 אחוז של מס שזה המס הראוי והנכון.

גד סואן: ואנחנו שאלנו, ולא כעבור שנה יעלו את זה?

גד סואן: מי לידינו שלא כעבור שנה יעלו את זה או שנתיים.

גד סואן: אז הנה אשר יגורנו בה ומחר יכולים להחליט גם לעלות ל-30 ו-40 ו-50.

גד סואן: אנחנו חושבים שזה נוהג נפסל ופסול שכל שנתיים פתאום מעלים את המסים.

גד סואן: תודה רבה.

יעקב ליצמן: תודה, סמדר.

סמדר אלחנני: לגבי קופות הגמל.

סמדר אלחנני: יש פה כמה פטורים ממס.

סמדר אלחנני: קופות הגמל זה לא כסף שאתה שם בפיקדון, זה כסף שמושקע בניירות ערך מסוגים שונים.

סמדר אלחנני: אגרות חוב ממשלתיות, מניות וכיוצא בזה.

סמדר אלחנני: על כל אחת מהן יש שיעור מס שונה.

סמדר אלחנני: מה שאמרו שכל כסף שהיה כנגדו היתה כבר השקעה באגרת חוב או מניה או פיקדון או במה שמשקיעות קופות הגמל, התשואה עד לתאריך עד לתחנת היציאה.

סמדר אלחנני: או ניקח דוגמה הכי טובה זה אגרת חוב ממשלתית, אם היא ל-10 שנים עד לתום ה-10 שנים של אגרת החוב, התשואה עליה תהיה פטורה.

סמדר אלחנני: זה מה שנאמר אז כשהטילו את המס על הריבית.

סמדר אלחנני: כסף חדש זה רק כסף שבאמת הופקד.

סמדר אלחנני: תשואה חדשה, צריכה להיות רק על כסף שהופקד מ-1.1.06 כשנגדו קנו כבר איגרת חוב, שהתשואה עליה תהיה כבר חייבת במס, בניכוי במקור של קופות הגמל לא על היחיד, אלא מה שקופת הגמל משלמת.

ג'קי מצא: על מה היא משלמת?

סמדר אלחנני: יש לה אגרת חוב.

ג'קי מצא: היא משלמת את המס על זה?

סמדר אלחנני: לא, אבל היא מקבלת ריבית על איגרת חוב?

ג'קי מצא: היא משלמת מס.

סמדר אלחנני: רגע, אבל אני שואלת.

סמדר אלחנני: הריבית על איגרת החוב, תסבירו את זה, אני חושבת שאת זה צריך להסביר.

ג'קי מצא: לכל אורך הדרך קופת הגמל פטורה ממס.

ג'קי מצא: אין בכלל מס בשלב הזה.

סמדר אלחנני: מתי יהיה חייב במס?

סמדר אלחנני: רק רגע, כדאי להבהיר את זה עכשיו.

סמדר אלחנני: בהזדמנות חגיגית זו אני רוצה להגיד שכשאתה מקבל את הדוח מקופת הגמל שלך, אתה לא יכול לראות איזה חלק מהכספים שלך הוא החלק.

מאיר קפוטא: אנחנו נבחן את זה.

נגה קינן: מאחר ואנחנו לא היינו בשבוע הקודם, אז אני רוצה להגיד רק שני משפטים של ברכה.

נגה קינן: אני חושבת שהעבודה שנעשתה על-ידי הוועדה היא גם מקיפה וגם מרשימה וגם בכיוונים הנכונים לדעת פורום CFO.

נגה קינן: אנחנו נשתדל להתמקד היום בנושא של מיסוי שוק ההון.

נגה קינן: אני רק רוצה להתייחס לשני דברים כלליים יותר.

נגה קינן: והאחד הוא הכיוון הנכון והחשוב שהוועדה לקחה לעצמה להתייחס למעמדה התחרותי של ישראל בעולם.

נגה קינן: והמיסוי מול מדינות אחרות וכתוצאה מזה פטור ההשתתפות וכן הלאה, אני מניחה שיהיה על זה דיון נפרד והוא נכון ומוצדק.

נגה קינן: והכיוון השני הוא הכיוון של התפיסה ארוכת הטווח בתכניות ארוכות טווח, ביצירת סביבה עסקית ודאית יותר כאשר אנשים יודעים מה יהיה בעוד שנים קדימה.

נגה קינן: על הרקע הזה אני לא יודעת אם דנו במיסוי היחיד בישיבה הקודמת?

נגה קינן: דנו.

נגה קינן: אז אני רק רוצה להפנות תשומת לב לנקודה אחת.

נגה קינן: ברבינוביץ ב' הוחלט על גובה מיסוי מסוים.

נגה קינן: שלקבוצה ספציפית באוכלוסייה הרפורמה הנוכחית מעלה את המיסוי.

נגה קינן: היא מעלה גם את המס השולי וזה אנחנו הצגנו בנייר העמדה שכתבנו.

נגה קינן: וכך שכיר למשל שמשלם בין 19 ל-34 אלף ש"ח ברפורמה הנוכחית, ישלם יותר מס מאשר ברבינוביץ ב'.

נגה קינן: בנטל המס.

ג'קי מצא: את מתייחסת לגבי ההשוואה בין 2006 המיועד על-פי החקיקה המקורית לבין 2006.

סמדר אלחנני: מה שהתכוונו לתת ב-2006.

סמדר אלחנני: אבל בנטל זה לא רשום.

סמדר אלחנני: (חילופי היו"ר - יצחק כהן)

נגה קינן: יש פה אוכלוסייה מסוימת שתיפגע ואנחנו חושבים שאחד הדברים החשובים ביותר.

נגה קינן: אז אני אראה להם שכן, אבל אחד הדברים, סמדר יש לך דף מיוחד לנושא הזה.

נגה קינן: אחד הדברים שחשובים ביותר כאשר המדינה מציעה תכניות ארוכות טווח, זה הקניית אמון הציבור לעובדה שהממשלה אמנם תעמוד בתכניותיה ארוכות הטווח.

נגה קינן: עכשיו יש פה אוכלוסייה קטנה שנפגעת ואני חושבת שמן הראוי לשנת 2006 להוציא את האוכלוסייה הזאת ולדאוג שאמנם היא לא תיפגע מהרפורמה החדשה.

נגה קינן: זה השלמות לגבי הפעם הקודמת.

נגה קינן: את כל מה שקשור לעמדה של פורום CFO לגבי שוק ההון, אני מבקש ממאיר זריהן שעמד בראש העבודה של הפורום בנושא הזה להציג, ברשותכם.

מאיר זריהן: רוב הדברים נאמרו, אבל אולי בכל זאת לחבר כמה דברים.

מאיר זריהן: בנוגע לפטור ממס, ניתן פטור ממס לקופות גמל על מכירה של נדל"ן.

מאיר זריהן: איזה שהיא הבהרה אם זה מוסכם על מנת שהצד הזה יהיה באמת לא רק פורמאלי אלא אקטיבי ותהיה כניסה של אותן קופות גמל להשקעות בנדל"ן.

מאיר זריהן: צריך יהיה להבהיר שגם השכר-דירה פטור ממס.

מאיר זריהן: השכר דירה שינבע על אותן קופות גמל מהשקעות בנדל"ן יהיה פטור ממס, ולא רק המס שבח וזה צריך לבוא ולהיות ברור בחקיקה.

מאיר זריהן: נקודה שניה שדיברו עליה פה זה מיסוי הכנסות ריבית בקופות גמל.

מאיר זריהן: אני רק רוצה לציין את החקיקה העניפה שיש בתחום הזה.

מאיר זריהן: והתקנות יוצאות לפרקים ולעתים קרובות וזה מאוד מאוד מקשה על כל מערכות המיכון.

ג'קי מצא: החוק פה זה לא התחום, אבל בהחלט אנחנו יודעים שנושא קופות הגמל בתחום המיסוי הוא מורכב.

ג'קי מצא: ואם פעם תהיה רפורמה אני חושב שזאת בהחלט.

מאיר זריהן: אני רוצה כן לומר שמבחינת הפשטות של הדברים בנוסף לכל מה שנאמר פה, בהחלט יש מקום לחייב את אותם כספים שהושקעו עד שהושקעו ויושקעו עד סוף שנת 2005, ב-15 אחוזים גם בעתיד וזה גם לטובת הפשטות של העניין.

מאיר זריהן: נקודה נוספת לגבי המכירה הרעיונית.

מאיר זריהן: אני מסכים עם כל הדברים שנאמרו פה, אני רק רוצה שוב לציין אני זוכר את מה שהיה, את ההתרוצצות שהיתה בדצמבר 2003 סביב הנושא הזה.

ג'קי מצא: רק שלהבדיל היום אנחנו חצי שנה לפני ולא 30 יום לפני.

מאיר זריהן: אני יודע, אבל היתה התרוצצות גדולה מאוד.

מאיר זריהן: אנשים לא ידעו מה רוצים מהם, לממש, לא לממש.

מאיר זריהן: זה היה בלגאן אחד גדול.

מאיר זריהן: על כל מה שנאמר פה, אני רק רוצה הצעה נוספת במקום לבצע את המכירה הרעיונית, לשלם את המס במועד המימוש על בסיס חישוב מדויק של הרווח שהוא יצמח עד סוף שנת 2005.

ג'קי מצא: או-קיי ומה שהעלו המחירים, אנחנו רשמנו את זה.

מאיר זריהן: אני לא שמעתי את ההצעה הזאת.

ג'קי מצא: הם התייחסו לזה.

מאיר זריהן: היתה פה הצעה לשלם את המס במועד המימוש על בסיס.

ג'קי מצא: היתה הצעה כזאת.

מאיר זריהן: אם זו היתה ההצעה, אז זה בסדר.

מאיר זריהן: אני רוצה רק להדגיש, ואם יש הפסד אחר-כך, אז לא לשלם גם.

מאיר זריהן: זאת אומרת, זה לא מס שצריך לשלם אותו בעתיד.

מאיר זריהן: זה רק אם יש רווח בעתיד.

סמדר אלחנני: אם היית עושה מכירה אמיתית, היית משלם.

מאיר זריהן: לא, אז אני רוצה לחדד.

מאיר זריהן: יש פה מצב שיכול להיות שיש רווח בסוף השנה, בסוף שנת 2005, אבל במימוש בפועל יהיה הפסד.

מאיר זריהן: במצב כזה אין לשלם.

מאיר זריהן: זאת אומרת, זה צריך להיות די ברור.

יצחק כהן: תודה רבה.

מאיר זריהן: אני רוצה רק להשלים.

יצחק כהן: אבל יש פה משלחות, הזמן הוא קצר.

יצחק כהן: אני רוצה שכולם ידברו.

ג'קי מצא: בכל מקרה הנייר שהגשת, קיבלנו אותו ואנחנו בהחלט נתייחס אליו.

אלי גילבאי: אני מטעם חברות הביטוח, אבל אני רוצה להדגיש ההערה האחת ויחידה היא מתייחסת לאן דווקא לחברות הביטוח אלא לקופות גמל וקופות ביטוח.

אלי גילבאי: כלומר, מתייחס לשכירים ועצמאים.

אלי גילבאי: וההערה שלי אמנם הובהרה גם על-ידי ג'קי וגם על-ידי חברי-הכנסת השונים.

אלי גילבאי: אני רוצה פשוט רק לחדד.

אלי גילבאי: ההערה שלנו מתייחסת להפקדות של עמיתים בקופות הגמל ובקופות הביטוח, הפקדות שהם הפקידו בקופות הגמל הם ידעו שאם ישנה חבות מס, ששיעור המס על ההפקדות היו 15 אחוז.

אלי גילבאי: אומר המחוקק שהחל מינואר 2006 התשואה תהיה חייבת ב-20 אחוז.

אלי גילבאי: אנחנו באים ואומרים, בדומה למה שהמחוקק קבע ברפורמה הקודמת שהוא קבע את התחולה, הוא קבע שההפקדות שהיו לפני החוק החדש, המס יישאר 15 אחוז.

אלי גילבאי: עכשיו למה זה חשוב.

אלי גילבאי: אני מתייחס להפקדות בקופות הגמל.

אלי גילבאי: עכשיו אין הדבר דומה לתכניות חיסכון בבנקים או תכניות חיסכון אחרות.

אלי גילבאי: למה?

אלי גילבאי: כי כשאני מפקיד בקופות הגמל אני ידעתי שההפקדה הזאת, המס על התשואה יהיה 15 אחוז.

אלי גילבאי: היום כשאומרים לי התשואה תהיה 20 אחוז, נניח אני לא רוצה, אני לא יכול למשוך את זה.

אלי גילבאי: על-פי התקנות החדשות יש לי קנס של 35 אחוז.

אלי גילבאי: ופה הנקודה, אני מדגיש את העניין שאני לא יכול היום לשנות את הצעד שלי.

אלי גילבאי: כלומר, אחד, הפקדתי היום אז בעצם בא המחוקק ואומר לי עכשיו 20 אחוז, אני בוודאי מסכים עם כך שהמחוקק רשאי לשנות את שיעורי המס.

אלי גילבאי: כי היתה פה הערה שהמחוקק, אם ככה, אז אנחנו לא יכולים לשנות את שיעור המס.

אלי גילבאי: בוודאי שאפשר.

אלי גילבאי: עכשיו אני מתייחס רק לקופות גמל וקופות ביטוח שבהם אני לא יכול לשנות את החלטתי.

אלי גילבאי: אני לא יכול עכשיו למשוך בחזרה את ההפקדה.

אלי גילבאי: עוד משפט אחד.

אלי גילבאי: חשוב לומר שבעצם יש לי פה, אני אולי כאילו הולך בעמדה אחת אחורה, תגידו רגע, אולי יש פה תכנון מס, עכשיו כולם ילכו ויפקידו בקופות גמל.

אלי גילבאי: אני מוכן להציע הצעה נוספת שאותן הפקדות עד פרסום דוח הוועדה, שהתשואה עליהן המס עליהן יהיה 15 אחוז.

אלי גילבאי: כדי למנוע את העניין של תכנונים.

אלי גילבאי: תודה.

יצחק כהן: תודה.

יצחק כהן: ישראל שטראוס בבקשה.

ישראל שטראוס: רציתי לדעת אם הנושאים הם כמו שחבר-הכנסת רצאבי העלה.

ישראל שטראוס: זאת אומרת, חלק גדול מהנושאים זה לא מסדר היום, אז אני רק בשתי מלים.

ג'קי מצא: רק שוק ההון על סדר היום.

ישראל שטראוס: דיברו פה גם על תכנוני מס.

ג'קי מצא: לחברי-הכנסת מותר, אבל אנחנו נתמסגר על שוק ההון.

ישראל שטראוס: או-קיי.

ישראל שטראוס: אז לגבי הערות על שוק ההון, אני מבקש שחברי צביקה פרידמן שיציג את העמדה שלנו.

צביקה פרידמן: קודם כל, אני רוצה לציין שהוועדה עשתה כאן עבודה נהדרת, יפה מאוד, אנחנו בעד האחדת שיעורי המס.

צביקה פרידמן: יש פה מהלך מאוד יפה.

צביקה פרידמן: יחד עם זאת, יש פה דבר אחר, יש לנו כל מיני הערות לכל מיני תיקונים בחקיקה שהם לא במסגרת הרפורמה במס.

צביקה פרידמן: קודם כל לגבי ההבנות שהגענו עם רשות המסים.

צביקה פרידמן: היו רשימה יותר ארוכה לגבי ההסכמות שלא נאמרו.

צביקה פרידמן: קודם כל, לגבי חברה, מיעוט התאומים, 25 אחוז מס.

ג'קי מצא: הזכרתי את זה.

צביקה פרידמן: אנחנו גם לאפשר לה לעשות מכירה רעיונית.

ג'קי מצא: או-קיי.

צביקה פרידמן: על ההפסד הריאלי לתת, לא רק לגבי מניות סחירות, כאן אני מדבר לא מסחירות.

צביקה פרידמן: אין להבדיל לגבי הפסד ריאלי בין סחיר ובין לא סחיר.

צביקה פרידמן: זה כפל מס.

ג'קי מצא: חשבנו.

צביקה פרידמן: סעיף 93 (ב), ביטול מסלול הזיכוי ממס ובמקום לתת רווחים ראויים לחלוקה, אמרנו יש חברות ישנן חברות שנפגעות מכך.

צביקה פרידמן: היתה בינינו הבנה שאותה הוראה תחול על גבי חברות שהוקמו רק ב-1.1.03.

ג'קי מצא: כל מה שאתה אומר הבנות, אמרנו שאנחנו רשמנו את זה ונשקול בחיוב.

צביקה פרידמן: עוד דברים.

צביקה פרידמן: היה לנו גם הבנה, אמרת שתשקול בחיוב, הנושא של קיזוז הפסדים של הסלים בין ניירות ערך זרים, ניירות ערך ישראלי לבין ריבית דיבידנד.

צביקה פרידמן: היתה בינינו הבנה.

ג'קי מצא: לא הבנה, תדייק, אמרנו שאת רשימת הנושאים האלה אמרנו שנשקול.

צביקה פרידמן: אפשר לאפשר ב- 2007 .

צביקה פרידמן: 2006 יש לנו כאילו בעיה תקציבית, ב-2007 לאפשר ביטול כל הסלים.

צביקה פרידמן: כבר ב- 2007.

צביקה פרידמן: זה מאוד מאוד חשוב, זה אמר חבר-הכנסת רצאבי, הוא לא פה, אבל דיברנו על זה לאפשר כבר ב-2007.

צביקה פרידמן: דיברנו גם כן על עוד הבנה שלגבי בעלי שליטה עם כוונות מהותי, אז הסכמי ההצבעה לא יגרמו להיות בעל שליטה.

צביקה פרידמן: אם אני מחזיק נגיד שלושה אחוזים, יש הסכם הצבעה עם בעל השליטה, אני באמת מחזיק שלושה אחוזים, אני לא בעל השליטה בחברה.

צביקה פרידמן: זה שהצטרפתי להסכמי ההצבעה.

ג'קי מצא: זה אנחנו לא נאפשר.

ג'קי מצא: הסכמי הצבעה לא.

צביקה פרידמן: אתם לא מוכנים?

ג'קי מצא: לא.

צביקה פרידמן: טוב.

צביקה פרידמן: סעיף 91 (ד) מקדמות על רווח הון, בחקיקה כתוב, 25 אחוז על שווי הנכסים.

צביקה פרידמן: מבחינתנו צריך להיות על הרווח ולא על השווי.

ג'קי מצא: אנחנו הסברנו שבחקיקה או נקבע בהצעת החוק שבעל שליטה ייחשב או בעל מניין מהותי ייחשב כמי שמחזיק 10 אחוז למעלה.

ג'קי מצא: לעניין 10 אחוז הבדיקה תיעשה יחד עם מישהו שיש לו הסכמי הצבעה.

ג'קי מצא: אנחנו חושבים שברגע שיש לך עם מישהו אחר הסכמי הצבעה, צריך לספור את ה-10 אחוזים יחד.

צביקה פרידמן: או-קיי, אנחנו חלוקים בקטע הזה.

צביקה פרידמן: אני חושב שהסכמי הצבעה לא על-ידי בעלי שליטה.

צביקה פרידמן: אז אנחנו נחיל את זה רק על אותו אחד שמחזיק אחוז, לגביו שיעור המס יהיה מסוים רק לעניין האחוז.

צביקה פרידמן: הוא לא משלם על מניות אחרות, רק לעניין האחוז.

יצחק כהן: אתה סיימת?

צביקה פרידמן: לא, לא, זה נושא כבד, זה נושא מהותי.

צביקה פרידמן: אני מנסה לקצר, לא הגענו להבנה אני חושב שיש לנו מחלוקת לגבי ריבית שמקבל בעל שליטה.

צביקה פרידמן: אנחנו בדעה שמקבל בעל שליטה עד גובה מחיר השוק, גם על זה יהיה לו שיעור מס מופחת של 20 אחוז.

צביקה פרידמן: אחרת מה הוא יעשה?

צביקה פרידמן: הוא יעשה עסקה סיבובית.

צביקה פרידמן: הוא ילווה לבנק והבנק ילווה לחברה.

צביקה פרידמן: או לא צריך בנקים מכיוון ששיעור המס המופחת הולך גם על תאגיד לא בנקאי, אז הוא ילווה לחברה X וחברה X תלווה לחברה שלו והוא עקף את הבעיה בצורה פשוטה.

צביקה פרידמן: אז מה עשינו פה?

צביקה פרידמן: תכנוני מסים, עסקות שמובילות על ריבית ועל בעל שליטה עד גובה הריבית השוק.

ג'קי מצא: או-קיי, צביקה, אנחנו רשמנו את זה.

יצחק כהן: תודה רבה.

צביקה פרידמן: אנחנו לא גמרנו.

יצחק כהן: אבל זמנך נגמר.

צביקה פרידמן: יש לנו דברים מאוד חשובים.

ג'קי מצא: נושא שלא ציינתי?

צביקה פרידמן: דיבר גד סואן על נושא מניות שליטה.

צביקה פרידמן: לגבי הרווחים העומדים לחלוקה.

צביקה פרידמן: מיסוי מניות שליטה עד 1998 היה בכלל פטור ממס.

צביקה פרידמן: המס מראש חל מ-1.1.1998.

צביקה פרידמן: ישבנו בוועדת הכספים, כבוד היושב-ראש, אתה היית בוועדת הכספים, אתה וכב' הרב רביץ, ואז סיכמנו שאנלנו מוכנים, הוועדה סיכמה, זה רשום בפרוטוקול, שמוכנים לתת מס על מניות שליטה בתנאי אחד שיתנו רווחים הראויים לחלוקה.

ג'קי מצא: והנה נותנים היום.

ג'קי מצא: אתה מדבר על אחורה.

צביקה פרידמן: לא עלה שיעור המס מ-20 ל-25 אחוז.

צביקה פרידמן: עלה שיעור המס ל-30 ל-70, ל-80 אחוז.

צביקה פרידמן: עכשיו לא קיבלתי שום דבר, רק רווחים נצברו מ-1 לינואר 2006.

ג'קי מצא: כי התיקון מתייחס מפה וצפונה.

צביקה פרידמן: קודם כל יש לנו איחור של 10 שנים.

צביקה פרידמן: אבל מי שנגיד מ-2006 כל מכירה של מניות שליטה, צריך לקבל ברווחים ראויים לחלוקה, גם של העבר.

צביקה פרידמן: היה צריך להיות פה מס כפול, מס של שיעור מס של מאה אחוז אפילו.

פרידה ישראלי: צביקה, אני רוצה להגיד משהו כי הייתי אז בדיון.

פרידה ישראלי: הנושא של רווחים ראויים לחלוקה בחברות באמת עלה באותו מועד.

פרידה ישראלי: אבל צריך לזכור שיש לזה משלים שאנחנו לא עשינו פה תיקון מקיף וכולל בכל הבעיות שעולות אצל רווחים ראויים לחלוקה אצל חברות.

פרידה ישראלי: כי זה במקרים רבים גורם לכפל פטור.

פרידה ישראלי: כי החברה מקבלת רווחים ראויים לחלוקה, ולכן על אותו מרכיב היא לא משלמת מס, ובעל המניות החדש אם רכש אותה חברה, מקבל דיבידנד וגם מקבל פטור על הדיבידנד.

פרידה ישראלי: אפשר היה להשלים את המהלך ולקבוע גם שאחר-כך במקרה של חלוקת רווחים.

פרידה ישראלי: זאת אומרת, אנחנו מדברים על מנגנון שעדיין החברות מוטבות ממנו.

פרידה ישראלי: עכשיו זה דבר חדש ולצאת היום על כל רווחי העבר, זה דבר רטרואקטיבי.

צביקה פרידמן: זה שיש אולי כשל נקודתי בנושא מסוים שאולי חמישה אחוז מהציבור או לאחוז אחד, אי אפשר לעשות את כל השיווק.

פרידה ישראלי: זה לא אחוז אחד.

צביקה פרידמן: ג'קי, לגבי מכירה רעיונית.

צביקה פרידמן: היתה לנו הבנה שאנחנו בדעה שבאמת אם אפשר לדחות את המס.

ג'קי מצא: והסברנו שאי אפשר.

צביקה פרידמן: יחד עם זאת, אני הבנתי מרשות המסים שאי אפשר לתקוף את המס, יש בעיות טכניות בבנקים.

צביקה פרידמן: אני אומר כי מי שבכל זאת תמך הרע במיעוטו לאשר בכל מקרה.

ג'קי מצא: אנחנו נאפשר.

צביקה פרידמן: ועוד נקודה אחת.

יצחק כהן: תודה רבה.

יצחק כהן: רונית.

רונית הראל בן-זאב: אני בכל אופן רוצה לשים את הדגש בעניין יש לנו אינטרס כלל עסקי.

רונית הראל בן-זאב: גם מבחינת מס הכנסה, הרבה יותר קל לגבות את המס מחברות שמפרסמות דיווחים.

רונית הראל בן-זאב: אנשי מס הכנסה, בטח יותר מכירים את הנושא הזה ממני, אני לא מכירה מדינות שמפלות לרעה חברות שנסחרות בבורסה לעומת חברות פרטיות.

רונית הראל בן-זאב: ואני חושבת שגם אצלנו לא צריך להתחיל דווקא את החידוש.

ג'קי מצא: לא התחלנו, אנחנו מקטינים.

ג'קי מצא: היום קיים את זה ואנחנו שוחקים את הדבר הזה.

רונית הראל בן-זאב: נכון שאנחנו מסכימים, אבל כמו שאמרתי לך בחוץ, השאלה אם מסתכלים על החצי הכוס המלאה.

ג'קי מצא: לא, את אומרת, אנחנו יוצרים, אנחנו לא יצרנו, אנחנו מקטינים עכשיו.

חיים אורון: ג'קי, זה התחיל בפטור, והמשיך בטעות.

רונית הראל בן-זאב: זה התחיל לפני שלוש.

רונית הראל בן-זאב: עד לפני עשר שנים לא היה מצב כזה.

רונית הראל בן-זאב: אנחנו מדברים היום, אם יש לנו אינטרס שבשנת 2006 יבואו לבורסה חברות גדולות, חברות רווחיות שמשקיעים מוסדיים גדולים שעכשיו עושים הרבה מאוד רפורמות כדי להביא אותם לשוק ההון ולמנוע מהם איגרות חוב מיועדות, יוכלו להשקיע בהם.

רונית הראל בן-זאב: אז בעצם העובדה שלא נותנים רווח ראוי לחלוקה לפני 2006, ימנע מחברות גדולות ורווחיות לבוא לבורסה.

רונית הראל בן-זאב: מה שאנחנו נראה בסוף זה חברות קטנות שאין למשקיעים מוסדיים עניין בהם ואין לכל השוק עניין בהם.

רונית הראל בן-זאב: ובעצם חברות גדולות יש להן incentiv להישאר כחברות פרטיות.

רונית הראל בן-זאב: גם מבחינת שיעור המס שההפרש הוא בכל אופן משמעותי עד 2010.

רונית הראל בן-זאב: אבל בעיקר מבחינת הרווח הראוי לחלוקה עד 2006.

רונית הראל בן-זאב: אני מסכימה שנושא של רווח ראוי לחלוקה עוד 10 שנים יהיה כמובן מאוד.

ג'קי מצא: רק בכל זאת שכל האמירות שלך לטובת אלה שלא מבינים עד הסוף למה שהתכוונת.

ג'קי מצא: את אומרת שהתכנית הזאת מקילה ושוחקת את הדיפרנציאליות שהיתה ביחס אל מול מניות פרטיות ומניות בורסאיות.

ג'קי מצא: הרפורמה הזאת מקטינה את הבעיה ואת רוצה לבטל אותה לחלוטין, אבל הרפורמה הזאת או התכנית מסים הרב-שנתית הזאת, מקטינה את הבעיה.

רונית הראל בן-זאב: נכון.

רונית הראל בן-זאב: אני הייתי מקטינה את העוול שנוצר בשלוש השנים אחרונות כתוצאה מהפחתת המס על נכס לא סחיר.

רונית הראל בן-זאב: אבל לטעמי לא מספיק, כי אני חושבת שחברה נסחרת בבורסה לא צריכה להיות מופלית לרעה.

רונית הראל בן-זאב: דבר אחרון זה לגבי הנושא של מכירה רעיונית.

רונית הראל בן-זאב: אני חושבת שזה יהיה מאוד בעייתי.

רונית הראל בן-זאב: אם אנשים צריכים להביא כסף מהבית, זה יכול להיות מאוד בעייתי.

רונית הראל בן-זאב: זה יכול לגרום בסוף השנה למכירות אמיתיות של ניירות ערך, אולי לא כולם, אבל חלקם.

רונית הראל בן-זאב: זה יכול לגרום לתשואות שליליות למשקיעים מוסדיים אם תהיה מכירה מאוד משמעותית בהיקפים גדולים.

ג'קי מצא: משקיעים מוסדיים, למה?

רונית הראל בן-זאב: כי השערים ירדו ובאופן טבעי הם יושפעו מזה.

ג'קי מצא: משקיעים מוסדיים לא רלוונטיים, הם במילא בפטור.

רונית הראל בן-זאב: הפערים ירדו.

ג'קי מצא: משקיעים מוסדיים פטורים.

רונית הראל-בן- זאב: לא, השערים ירדו ובדיבידנד שלהם תהיה ירידה בשערים.

רונית הראל-בן- זאב: השערים ירדו כי תהיה מכירה מאוד משמעותית של ניירות ערך, לא מטעמים כלכליים אלא רק מטעמים של מיסוי.

רונית הראל-בן- זאב: אבל צריכים להביא כסף, אז יש כאלה שמן הסתם לא תהיה להם ברירה.

גרי אגרון: רק כדי לסבר את האוזן הסיכוי של מניות שליטה כפי שאמר צביקה, התחיל בפטור טוטאלי והוא השתנה עם הזמן ודובר על רווח ראוי לחלוקה, אנחנו צריכים לזכור שברגע שחברה נרשמה היום למסחר בבורסה, ביום הרישום בעלי המניות שלה אומרים לעצמם את הדבר הבא, שיעור מס רווח ראוי שלי עולה מ-25 אחוז ל-31 אחוז, נכון שזה ירד עד 2010.

ג'קי מצא: ואם הם לא ימכרו עד 2010, כל הירידה תהיה בבת אחת.

גרי אגרון: אני לא יודע מתי אני אמכור, אני יודע שרשמתי את החברה ב-2006 לצורך העניין, שיעור המס שלי עולה מ-25 אחוז ל-31 אחוז.

גרי אגרון: בעוד חמש שנים הוא ירד ל-25 אחוזים והרווח הראוי לחלוקה שהיה אמור להיות פטור לחלוטין ממס, עולה אוטומטית לקראת 2006 ל-31 אחוז.

גרי אגרון: זאת אומרת, כל ההיסטוריה שצברתי עד היום עולה מ-0 ל-31 אחוזים.

גרי אגרון: אם ננסה לקחת דוגמה מסחרית פשוטה שבו בתוך סף כל הרווח שיש לי, שליש ממנו הוא רווח ראוי לחלוקה ושני שליש זה רווח הון, המשמעות היא שאני אשלם פי שתיים מס.

גרי אגרון: אם שני שליש מהרווח שלי זה רווח ראוי לחלוקה, ושליש זה רווח ההון, אני אשלם פי שלוש ממה שאני משלם יום קודם לפני שרשמתי את החברה למסחר בבורסה.

גרי אגרון: זה מצב לא סביר לחלוטין.

ג'קי מצא: בוא רגע נשים את הדברים בפרופורציות.

ג'קי מצא: התכנית הזאת לא מחמירה את המצב הקיים, זה המצב הקיים.

ג'קי מצא: היא בוודאי שוחקת את המצב הקיים, כי מי שרושם מחר בבוקר את המניה למסחר בבורסה, אני מניח שהוא לא ימכור את זה בשנים הקרובות.

ג'קי מצא: מי שרושם למסחר בבורסה למכור ב2010- אין שום הבחנה.

ג'קי מצא: ותכנית המסים הזאת לא רק שהיא רק לא מחמירה, אלא שוחקת בהדרגה, נכון בתכנית עד חמש שנתית, אבל היא שוחקת בהדרגה את העיוות שאתה קורא לו כעיוות.

ג'קי מצא: ובוודאי שמי שירשום היום לא ימכור גם היום.

ג'קי מצא: ואם הוא ימכור את זה ב-2009 הפער יהיה רק שני אחוז.

גרי אגרון: לא לגבי רווח ראוי לחלוקה, לגבי שיעור המס.

ג'קי מצא: אבל גם לגבי רווח ראוי לחלוקה, התכנית מקלה מתחת למצב הקיים.

גרי אגרון: הכל יחסי, השאלה מה נקודת המוצא שיוצאים אליה.

ג'קי מצא: לעומת החוק הקיים זאת הקלה.

גרי אגרון: אם אנחנו יוצאים מאותה תפיסה שבה לגבי מניות שליטה בעבר, היה פטור טוטאלי ואז אמרו שזה לא סביר ואכן זה לא סביר.

גרי אגרון: נעשה תיקון, התיקון היה צריך להביא לכך שהחישוב חישוב רווח הון רגיל.

גרי אגרון: אין שום הבדל בין רווח הון יום קודם לרווח הון יום אחרי שהחברה נרשמת ונסחרת בבורסה.

גרי אגרון: הדבר הזה צריך לתקן אותו.

גרי אגרון: יכול להיות שיש לו עלות תקציבית, אבל המצב הנוכחי הוא לא סביר.

גרי אגרון: לבוא ולהגיד לאדם אל תמכור מניות למסחר בבורסה כי אתה מאבד את הזכות שלך לגבי רווח ראוי לחלוקה, אני חושב שפוגע בסופו של דבר בשוק ההון.

רונית הראל בן-זאב: הנקודה האחרונה היא הנקודה של בעלי שליטה ומחזיקים אחרים.

רונית הראל בן-זאב: אם אנחנו מדברים על האחדת שיעורי המס, צריך למקד את זה בנושא הזה, האם שיעורי המס יהיו מאוחדים, זה היה 15 אחוז גם לבעלי שליטה וגם לאחרים.

רונית הראל בן-זאב: ועכשיו בעצם עושים אי האחדה.

רונית הראל בן-זאב: בעלי שליטה עם מסים ב-25 אחוז והאחרים עם מסים ב-20 אחוז ואנחנו חושבים שזה לא נכון ולא מתאים.

שוש שחם: אני רק רוצה לציין שלשכת עורכי-דין באופן כללי מקבלת בברכה את הצעת החוק הזאת.

שוש שחם: כי יש פה הרבה תיקונים שבשנה וחצי האחרונים בעצם חיכו להם.

שוש שחם: ויחד עם זה, יש לנו הצעות תיקונים שישבנו עם רשות המסים וקיבלנו איזה שהן הסכמות שתהיינה ולגבי תיקונים אחרים, אז יש עוד ויכוחים.

שוש שחם: ולגבי הפרק הזה של שוק ההון, יש לנו הערות שאנחנו מאוד מבקשים שתיקחו אותם לתשומת הלב.

יצחק כהן: הגשת אותן בכתב?

שוש שחם: הביאו אותן הערות ועו"ד זיו ירון יציג אותן.

זיו שרון: ראשית, תודה.

זיו שרון: את הדברים שנאמרו על-ידי קודמיי אני רק אזכיר אותם כי חשוב המשקל הסגולי של כמות הלשכות שאומרות את הדברים כדי להביא לשינוי של דברים כאלה ואחרים.

זיו שרון: ראשית לגבי בעל המניות המהותי, אנחנו מצטרפים לכל הלשכות ולכל הארגונים שחושבים שזה לא נכון להפריד את בעל המניות המהותי מבעלי מניות אחרים.

זיו שרון: אלה בדרך-כלל האנשים היותר יזמים, אותם דווקא מפלים וזה היה בעבר אותם אנשים, היו פטורים ממס בעבר.

זיו שרון: זאת היתה אפליה לכיוון ההפוך.

זיו שרון: אבל היום לא צריך להפלות אותם לרעה ושיעור המס צריך להיות אחיד.

זיו שרון: מצב הביניים שאם בכל זאת יכלו כל הקיצים ויפלו אותם לרעה, אנחנו חושבים שהרף להגדרה של בעלי שליטה לא צריך להיות 10 אחוז אלא צריך להיות רף יותר גבוה.

זיו שרון: כדוגמת 50 אחוז כפי שנמצא במקום אחר לגבי הסנקציות של הניכוי במקור וכפשרה 25 אחוז.

זיו שרון: ובכל מקרה, מי שצריך לחטוף את הסנקציה, אם בכלל יש סנקציה לבעל השליטה, זה בעל השליטה ולא הקרוב שלו.

זיו שרון: ואז המשמעות היא שלפחות לטעמנו, אם יש קרוב לבעל השליטה ובגלל זה הוא מצטרף לצבירה של בעל המניות המהותי, אבל אותו קרוב יש לו החזקה מינימאלית ברמה כלשהי, שהוא מוכר את מה שהוא מוכר.

זיו שרון: נכון שיגידו שהוא מוכר משהו קטן, אבל שיעור המס שהוא חוטף זה על כל ההחזקה שלו, הוא חוטף בהיותו קטן, שיעור מס יותר גבוה מאשר כל אחד מעם ישראל, רק בזכות היותו קרוב ותורם לזה שבעל השליטה האמיתי משלם מס גבוה.

זיו שרון: אני חושב שצריך להיות רף מינימאלי.

יצחק כהן: תודה.

ג'קי מצא: רק זיו, פרופורציה, חוטף, מילים גדולות, זה בסך-הכל בין 20 ל-25 וזה חצי מהמס שמוטל עליך כשאתה עובד.

זיו שרון: צודק, אנחנו מדברים פה בשוק ההון.

זיו שרון: אנחנו מדברים על שוק ההון.

זיו שרון: לגבי הפריסה.

זיו שרון: אנחנו מצטרפים לכל מה שנאמר כאן.

זיו שרון: לגבי ריבית על בעלי שליטה, מכיוון שלעובדים ולספקים כבר הכנסתם.

ג'קי מצא: התייחסו לזה.

זיו שרון: אני אומר את זה במילה.

זיו שרון: אני רוצה שזה יירשם גם כן כרשות של הלשכה שלנו.

זיו שרון: לגבי החברות מחוץ לחוק התיאומים.

זיו שרון: אל"ף, להוריד את שיעור המס מההתחלה ל-25 או ל-20, לפי המיסוי שיהיה על בעלי שליטה ולא להפיל את זה ל-31 אחוז שזה בבת אחת הכפלה של המס.

זיו שרון: וגם לאפשר גם להם את המכירה הרעיונית.

יצחק כהן: תודה רבה.

איתן צחור: רק נקודה אחת.

איתן צחור: לגבי עצמאים ויחידים, דבר שלא נאמר פה בכלל.

איתן צחור: הנושא של ה-20 אחוז, עד כמה שהוא נשמע מקל ונשמע משווה לעומת חברות ואין לנו שום התנגדות לעניין הזה.

איתן צחור: יש פה החמרה משמעותית לגבי מירב האוכלוסייה במדינה שישלמו מס במקום 10 אחוז או 15 אחוז, יוגדל ל-20 אחוז מס.

איתן צחור: כאשר הפיצוי יינתן בשנת 2010.

ג'קי מצא: איתן, מאחר והעלית את זה, אנחנו בדקנו והגענו לתוצאות כאלה.

ג'קי מצא: לאור ההפחתה של שיעורי המס על עבודה, כדי שעובד ייפגע מהעלאת שיעור המס על פיקדונות מ-15 אחוז ל-20 אחוז, עובד שמרוויח רק 7,000 ש"ח ברוטו, הפיקדון שבשלו הוא יתחיל להיפגע, זה פיקדון שעולה על 700 אלף ש"ח.

ג'קי מצא: ואם הוא מרוויח רק 10,000 ש"ח או 10,000 ש"ח ברוטו, הפיקדון שממנו והלאה בגלל העלאת שיעור המס על ריבית הוא ייפגע, הוא 1,2 מיליון ש"ח.

ג'קי מצא: אז אם לאוכלוסייה הזאת אתה מכוון, זה בוודאי לא מרבית העם.

איתן צחור: אני לא רציתי גם לפגוע בעקרון שאתם הולכים ותפחיתו את שיעורי המס, אדרבא.

איתן צחור: הבעיה היא פה העיתוי.

איתן צחור: אתם מדברים על עיתוי של 2010 לעומת 2006.

איתן צחור: ההחמרות מיידית, הפיצוי יינתן לנו בעתיד הרחוק.

ג'קי מצא: לא, אני מדבר על 2006.

ג'קי מצא: עובד בשנת 2006 עם משכורת של 7,000 ש"ח.

איתן צחור: אז אולי ברמות ההכנסה הנמוכות ביותר.

ג'קי מצא: עובד עם משכורת של 7,000 ש"ח.

ג'קי מצא: לאור הפחתת המס על המשכורת כדי שהוא ייפגע בתכנית חיסכון, צריך שתהיה לו תכנית חיסכון מעל 740 אלף ש"ח.

ג'קי מצא: כבר ב2006- שלא לדבר על 2010 שהיה צריך תכנית חיסכון מעל 1,150 מיליון ש"ח.

ג'קי מצא: אם תרצה, אני אביא לך את החישובים האלה.

איתן צחור: או-קיי, כל הבקשה שלנו, אם זה יוצא כפי שאתה אומר, אחד לאחד, קניתי.

איתן צחור: במידה ולא, יש פה לעשות השוואה, זה הכל.

ג'קי מצא: יוצא.

יצחק כהן: תודה.

יצחק כהן: הקראה.

יצחק כהן: אני מבקש לא להפריע בהקראה, מי שרוצה להעיר, בסוף ההקראה או בדיונים הבאים.

יעל ייטב: "תיקון סעיף 65 -     11.

יעל ייטב: בסעיף 65 לפקודה, במקום הסיפא החל במילים "מריבית מועדפת" יבוא: "מריבית, מדמי ניכיון או מהפרשי הצמדה (לעניין זה – ריבית) וכן מהכנסה שהועברה מקרן להשקעות במקרקעין, כהגדרתה בסעיף 26(א)(2) , או מרווח הון, יראו את הכנסותיו כאמור של בן הזוג הרשום ככללות גם הכנסות כאמור של ילדו שטרם מלאו לו בשנת המס 18 שנים, אלא אם כן הנכסים שמהם היתה הכנסה מריבית, מקרן להשקעות במקרקעין, או מרווח הון, התקבלו בירושה, או שמקורם בפיצוים או בכספי ביטוח שהתקבלו בשל פגיעת גוף".

יעל ייטב: "תיקון סעיף 66 -     12.

יעל ייטב: בסעיף 66 (א)(3) לפקודה ברישא, אחרי 64(א)(1) יבוא: הכנסות מקרן להשקעות במקרקעין כהגדרתה בסעיף 64 (א)(2), המילים "מועדפת" ו"מועדף" – יימחקו, ובמקום הסיפא החל במילים "לעניין סעיף זה" יבוא: "לעניין זה סעיף ריבית" – כמשמעותה בסעיף 65".

יעל ייטב: אני עוברת לסעיף 88.

יעל ייטב: זה סעיף 18 לתיקון (עמ' 44).

יעל ייטב: "תיקון סעיף 88 –      בסעיף 88 לפקודה –  אחרי "בחלק זה" – יבוא:      "אמצעי שליטה", בחבר-בני-אדם – כל אחת מאלה:     הזכות לרווחים; הזכות למנות דירקטור או מנהל כללי בחברה, או בעלי תפקידים דומים בחבר-בני-אדם אחר; זכות הצבעה באסיפה כללית בחברה, או בגוף מקביל לה בחבר-בני-אדם אחר;  הזכות לחלק ביתרת הנכסים לאחר סילוק החובות בעת פירוק; הזכות להורות למי שלו זכות מן הזכויות האמורות בפסקאות (1) עד (4) על הדרך להפעלת זכותו;      והכל, בין שהיא מכוח מניות, זכויות למניות או זכויות אחרות, ובין בכל דרך אחרת, לרבות באמצעות הסכמי הצבעה או נאמנות;     "בעל מניות מהותי" – מי שמחזיק, במישרין או בעקיפין, לבדו או יחד עם אחר, ב10- אחוזים לפחות באחד או יותר מסוג כלשהו של אמצעי השליטה בחבר-בני-אדם;      "יחד עם אחר" – יחד עם קרובו, וכן יחד עם מי שאינו קרובו ויש ביניהם שיתוף פעולה דרך קבע על פי הסכם בעניינים מהותיים של חבר-בני-האדם, במישרין או בעקיפין;"     בהגדרה "מדד", בסופה יבוא: "על אף האמור, לעניין ניר ערך בידי יחיד, הנקוב במטבע חוץ או שערכו צמוד למטבע חוץ, י ראו את שער המטבע כמדד;  ההגדרה "פחת מתואם מהמועד הקובע – תימחק; בהגדרה "מכירה", אחרי "מתנה" יבוא "פדיון"; אחרי ההגדרה "מכירה" יבוא:      "נייר ערך" – כהגדרת "ניירות ערך" בחוק ניירות ערך, לרבות איגרת חוב או מלווה של מדינת ישראל או בערבותה, איגרת חוב של מדינת חוץ, יחידה, יחידת השתתפות בשותפות נפט ויחידת השתתפות בשותפות סרטים, זכות באיגוד מקרקעין, נייר ערך שהונפק מחוץ לישראל וכן עסקה עתידית;      "נייר ערך מסחרי" – כהגדרת ניירת ערך מסחריים בחוק ניירות ערך;     "עסקה עתידית, – התחייבות או זכות למסור או לקבל בעתיד כל אחד מאלה: הפרשים בין שערי מטבע חוץ, הפרשי מדד, הפרשי ריבית, נכס או מחיר נכס.

יעל ייטב: והכל בכמות, בסכום, במועד ובתנאים הקבועים בהתחייבות או בזכות, לפי העניין, וכן מכיר השל נייר ערך שטרם נרכש על ידי המוכר";     "יחידת השתתפות בשותפות נפט ו"יחידת השתתפות בשותפות סרטים" – כמשמעותן בתקנות לפי סעיפים 20, 31 ו-98, לפי העניין;     (6) 	בהגדרה "תמורה" בסופה יבוא: "בפדיון איגרת חוב או  נייר ערך מסחרי, יראו את הפרשי ההצמדה כחלק מהתמורה" .

יעל ייטב: (7) 	במקום ההגדרה "קרוב" יבוא:       	"קרוב"  של אדם – כל אחד מאלה: בן זוגו, אחיו, אחותו ,הורו, הורה הורו, צאצאו וצאצא בן זוגו, ובן זוגו של כל אחד מהם;  צאצא של אחיו או של אחותו, ואח או אחות של הורו; חבר-בני-אדם שאותו אדם או קרובו מחזיק בו, אדם המחזיק בחבר-בני-אדם וחבר-בני-אדם המוחזק בידי המחזיק באותו חבר-בני-אדם; לעניין זה "החזקה" – במישרין או בעקיפין, לבד או יחד עם אחר, ב-25 אחוזים לפחות באחד או יותר מסוג כלשהו של אמצעי השליטה;  נאמן כהגדרתו בסעיף 75(ג), לגבי היוצר בנאמנות תושבי ישראל או בנאמנות הדירה וכן נאמן לגבי נהנה בנאמנות נהנה תושב חוץ או בנאמנות לפי צוואה;      ואולם לעניין פטור ממס לפי סעיף 97, יראו כקרוב רק את המנויים בפסקאות (1) ו-(2)";     ההגדרה "שוק מוסדר" – תימחק;  בהגדרה "רווח הון ריאלי עד המועד הקובע", במקום "עד למועד הקובע ומחולק בתקופה" יבוא: "עד ליום שקדם למועד הקובע לבין התקופה".

יעל ייטב: (סעיף קטן 10, אני פה אקריא עם תיקונים שקיבלתי קודם בהפסקה מהרשות לניירות ערך)             (10)		"קרן להשקעות במקרקעין – כהגדרה בסעיף 64(א)(2) מעלה:     "קרן נאמנות", "יחידה" "בעל יחידה", "הסכם קרן ותשתית" – כמשמעותם בחוק השקעות משותפות בנאמנות;      "קרן נאמנות חייבת" – קרן נאמנות שבהסכם הקרן או בתשקיף נקבע בקביעה שאינה ניתנת לשינוי, כי תהיה קרן נאמנות חייבת;     "קרן נאמנות פטורה" – קרן נאמנות שבהסכם הקרן או בתשקיף נקבע בקביעה שאינה ניתנת לשינוי כי תהיה קרן נאמנות פטורה".

יעל ייטב: "תיקון סעיף 89      בסעיף 89 לפקודה –      בסעיפים קטנים (א) ו-(3), במקום "חלק זה, חלק ה1 או חלק ה3" יבוא: "חלק זה או חלק ה1".

יעל ייטב: בסופו יבוא:      "(ה)	על אף האמור בסעיף קטן (ג), הפרשי הצמדה המתקבלים בפדיון איגרת חוב או נייר ערך מסרחי, שההכנסה מהם אינה מהווה הכנה מעסק או ממשלח יד, יראו אותם כחייבים במס לפי הוראות חלק זה בלבד".

יעל ייטב: "תיקון סעיף 91      	18.

יעל ייטב: בסעיף 91 לפקודה –      במקום סעיפים קטנים (א) ו-(ב) יבוא:     חבר-בני-אדם יהיה חייב במס על רווח הון ריאלי בשיעור הקבוע בסעיף 126 (א).

יעל ייטב: (1)	יחיד יהיה חייב במס על רווח הון ריאלי בשיעור שלא יעלה 20 אחוזים, ויראו את רווח ההון כשלב הגבוה ביותר בסולם הכנסתו החייבת;     (2)	על אף האמור בפסקה (1), רווח הון ריאלי כאמור בסעיף 121, במכירת נייר ערך בחבר-בני-אדם שבו המוכר הוא יחיד שהינו בעל מניות מהותי במועד מכירתו של נייר הערך או במועד כלשהו ב-12 החודשים שקדמו למכירה, יחויב במס בשיעור שלא יעלה על 25 אחוזים.

יעל ייטב: (3)       (א) על אף האמור בפסקאות (1) ו-(2), רווח הון במכירת איגרת חוב, מלווה או הלוואה, שינם צמודים למדד, יחויב במס בשיעור של יעלה על 15 אחוזים, או של 20 אחוזים לעניין בעל מניות מהותי, ויראו את כל רווח ההון כרווח הון ריאלי;              (ב) שר האוצר רשאי לשנות בצו את שיעור המס הקבוע בפסקת משנה (א), בהתאם לשינוי במדד;              (ג) לעניין פסקה זו, "אינם צמודים למדד" – ערכם הנקוב או סכומם אינו צמוד למדד, או שהוא צמוד בחלקו לשיעור עליית המדד, כולו או חלקו, והכל עד לפדיון או להחזר";      בסעיף קטן (ב)(1), במקום פסקה (1) יבוא:      "(1) 	על אף הוראות סעיף קטן (ב), לגבי נכס שיום רכישתו חל לפני המועד הקובע, לעט נכס שהוא מוניטין שלא שולם בעד רכישתו, יחויב רווח ההון הריאלי במס בשיעורים אלה:  	 על רווח ההון הריאלי עד המועד הקובע – כאמור בסעיף 121;  על יתרת רווח ההון הריאלי – בשיעור הקבוע בסעיף קטן (ב)(1), (2) או (3) לפי העניין;     (1)(א)	במכירת נייר ערך שיום רכישתו לפני המועד הקובע,  לעניין חישוב רווח ההון הישראלי שעד הועד הקובע ולעניין יתרת רווח ההון, יראו את רווח ההון הריאלי כרווח הון הריאלי לאחר שהופחתו ממנו הרווחים הראויים לחלוקה שחושבו כאמור בסעיף 94(ב)".

יעל ייטב: אחרי סעיף קטן (ב)(1) יבוא:      (ב)(2)	על אף הוראות סעיפים קטנים (א) (ב) ו-)(ב)(1), במכירת יחידת השתתפות בשותפות נפט ובמכירת יחידת השתתפות בשותפות סרטים, חלק רווח ההון הריאלי בגובה ניכוי אזילה, בגובה ניכוי הוצאות חיפוש ופיתוח או בגובה הוצאות הפקת סרט, שהותרו בתקנות לפי סעיפים 20, 31, ו-98, לפי העניין, יחויב במס כאמור בסעיף 121 – לגבי יחיד, ובשיעור הקבוע בסעיף 126 (א) – לגבי חבר-בני-אדם;      בסעיף קטן (ד)  -      במקום פסקאות (1) ו-(2) יבוא:      "(1)	נמכר נכס, יגיש המכור לפקיד השומה בתוך 30 ימים מיום המכירה, דוח בטופס שקבע המנהל, שיפרט את חישוב רווח ההון או הפסד ההון שהיה לו וחישוב המס החל במכירה כאמור, וישלם מקדמה בסכום המס החל על הרווח לפי סעיף זה.

יעל ייטב: (2)	לא הוגש לפקיד השומה דוח כאמור בפסקה (1), ופקיד השומה סבור שאדם פלוני מכר נכס וחייב בתשלום מקדמה, רשאי הוא לדרוש הגשת הדוח ותשלום המקדמה בתוך 7 ימים מיום הדרישה.

יעל ייטב: ואם לא נענה, רשאי הוא לקבוע את המחיר המקורי של הנכס הנמכר, את התמורה שהתקבלה ואת סכום המקדמה שבו חייב המוכר בשל רווח ההון; קבע פקיד השומה כאמור, תשולם המקדמה בתוך 7 ימים מטים שהומצאה הקביעה למכור.

יעל ייטב: (2(א)	היה לפקיד השומה טעם סביר להניח כי המקדמה שעל המוכר לשלם על רווח ההון עולה ב20- אחוזים לפחות על סכום המקדמה שפורט בדוח שהוגש לפי הוראות פסקה (1) או (2), רשאי הוא להגדיל את סכום המקדמה בגובה ההפרש הצפוי; קבע פקיד השומה כאמור, ישולם ההפרש בתוך 30 ימים מ יום שניתנה החלטתו;     (2)(ב)	דין החלטה כאמור בפסקאות (2) ו-(2)(א), לעניין השגה וערעור, כדין שומה לפי סעיף 145(ב), ואולם השגה על החלטה לפי פסקה (2) תוגש רק בדרך של הגשת דוח כאמור בפסקה (1).

יעל ייטב: (2)(ג)    (1) הוראות סעיף קטן זה לא יחולו על רווח הון במכירת נייר ערך הרשום למסחר בבורסה או במכירת יחידה, אם במועד המכירה נוכה מס מרווח ההון לפי סעיף 164;      (2) לא נוכה המס כאמור בפסקת משנה (1) והמוכר חייב הגשת דוח לפי סעיף 131, יוגש הדוח על רווח ההון, על אף האמור בפסקה (1), ביום 31 ביולי וביום 31 בינואר של כל שנת מס, בשל מכירה של ניירות ערך בששת החודשים שקדמו לחודש שבו חל יום הדיווח; עם הגשת הדוח כאמור, תשולם מקדמה בסכום המס החל לפי הוראות פקודה זו על רווח ההון בשל המכירה;                   (3)  שר האוצר, באישור ועדת הכספים של הכנסת, רשאי לקבוע מקרים נוספים שלגביהם יחולו חובת דיווח ותשלום מקדמה כאמור בפסקה זו, הן לעניין סוגי נכסים והן לעניין סוגי נישומים, והכל בתיאומים, בתנאים ובשינויים שנקבעו;     (2)(ד)	על אף האמור בפסקה (1), במכירת מניה בחבר-בני-אדם שהוחל בפירוקו כאמור בסעיף 93(א), יגיש המוכר בתוך 30 ימי מיום שהוחל בפירוק, הודעה לפקיד השומה על תחילת הליכי הפירוק; העביר המפרק נכס לחבר באותו חבר-בני-אדם, כאמור באותו סעיף, ידווח החבר על רווח ההון שהיה לו, כאמור בסעיף קטן זה, בתוך 30 ימים מיום שהועבר אליו הנכס, וישלם מס בשיעורים הקבועים בסעיף זה, לפי העניין, משווי הנכס שהועבר כאמור; לעניין פסקה זו, "נכס" – כהגדרתו בסעיף 93(ב)(6);      (ד)(ה)	פקיד השומה רשאי, אם ניתנה לו סיבה מספקת לכך, להאריך את המועד לתשלום המקדמה וכן רשאי הוא לדחות את תשלום המס או להקטין את סכום המקדמה אם ראה שישנם טעמים סבירים לכך שלא יחול מס על רווח ההון או שהמס שיחול יהיה בסכום אחר;"     אחרי פסקה (5) יבוא:      "(6)	סכום שנוכה לפי סעיפים 93(ב)(4), 164 ו170- בשל רווח ההון, יראוהו כתשלום על חשבון המקדמה שהנישום חייב בה והוא יהיה זכאי לקזזו מהמקדמה ובלבד שיש בידו אישור בכתב בדבר הניכוי; ואולם קיזוז כנגד המס שחייב בו בעל מניות מהותי ייעשה רק לאחר שהסכום שנוכה שולם לפקיד השומה, זולת אם בעל המניות המהותי מחזיק בסוג כלשהו של אמצעי השליטה בשיעור נמוך מ-50 אחוזים.

יעל ייטב: והוא הוכיח להנחת דעתו של פקיד השומה שלא ידע כי הסכום שנוכה לא שולם לפקיד השומה או שנקט בכל האמצעים הסבירים להבטחת התשלום;"         בסעיף קטן (ו)(2), במקום הסיפא החל במילה "ובלבד" יבוא "ואולם אם שיעור המס על רווח ההון בשנת המכירה לפי הוראות סעיף קטן זה עולה על השיעור הקבוע בסעיפים קטנים (א) או (ב)(1) או (2), לפי העניין, יחויב רווח ההון בשיעורים לפי הוראות סעיפים קטנים (א) או (ב)(1) או (2), לפי העניין".

יעל ייטב: תיקון סעיף 92      בסעיף 92 לפקודה –      בסעיף קטן (א) בסופו יבוא:      "(4)	היה לאדם הפסד הון במכירת נייר ערך בשנת המס, יחולו עליו הוראות פסקאות (1) או (3) ואולם הפסד ההון יקוזז גם כנגד אלה;     הכנסה  מריבית או מדיבידנד ששולמו בשל אותו נייר ערך; הכנסה מריבית או מדיבידנד בשל ניירות ערך אחרים, ובלבד ששיעור המס החל על הריבית שקיבל אותו אדם לא עולה על 25 אחוזים;     (5)	הוצאות בשל ניירות ערך כפי שקבע שר האוצר באישור ועדת הכספים של הכנסת, שלא נוכו בשנת המס, ייחשבו לעניין סעיף זה כהפסד הון מניירות ערך;      בסעיף קטן (ב), בסופו יבוא היה הסכום שלא ניתן לקזזו הפסד ממכירת נכס מחוץ לישראל, יקוזז ההפסד תחילה כנגד רווחה הון ממכירת נכס מחוץ לישראל;     בסעיף קטן (ג) בסופו יבוא, "וכן לקבוע הוראות לעניין הגבלת קיזוז הפסדים ממכירת ניירות ערך, כולם או חלקם, או איסור על קיזוז כאמור, קביעת סדר קיזוז ההפסדים וייחוס הרווחים וכן דרכי הוכחה והוראות לביצוע סעיף זה".

יעל ייטב: "תיקון סעיף 93      בסעיף 93 לפקודה –      בסעיף קטן (א)(3), הסיפא החל במילים "לעניין זה" – תימחק;      סעיף קטן (ב) – בטל;      "(ב)(4)	מפרק שהעביר נכס של חבר-בני-אדם שהוחל בפירוקו לחבר בו, ינכה במועד ההעברה מס בשיעור משוויו של הנכס, כמפורט להלן:      הועבר הנכס לחבר שהוא חבר-בני-אדם – בשיעור כאמור בסעיף 91 (א); הועבר נכס לחבר שהוא יחיד בעל מניות מהותי בחבר-בני-אדם במועד שבו הוחל בפירוקו או ביום כלשהו ב12- החודשים שקדמו למועד האמור – בשיעור של 25 אחוזים; הועבר נכס ליחיד שלא מתקיים בו האמור בפסקה (2) – בשיעור של 20 אחוזים;     אלא אם כן אישר פקיד השומה בכתב, שלא ינוכה מס, או שינוכה פחות מהשיעורים האמורים.

יעל ייטב: (ב)(5)	מס כאמור בסעיף קטן (ב)(4), ישולם לפקיד השומה בתוך 7 ימים מהיום שבו הועבר הנכס לחבר; לתשלום יצורף דין וחשבון על הנכס שהועבר והמס שנוכה; בתוך המועד האמור יעביר המפרק לחבר אישור בדבר הניכוי בטופס שקבע המנהל;      (ב)(6)	לעניין סעיפים קטנים (א)(2) עד (4), (ב)(4), ו-(ב)(5), "נכס" – כל רכוש, בין מקרקעין ובין מיטלטלין, וכן כל זכות או טובת הנאה ראויות או מוחזקות, והכל בין שהם בישראל ובין שהם מחוץ לישראל, למעט זכות במקרקעין וזכות באיגוד מקרקעין שהועברו לחבר בפטור ממס לפי סעיף 71 (א) לחוק מיסוי מקרקעין".

יעל ייטב: "תיקון סעיף 94(ב)     	23.

יעל ייטב: בסעיף 94(ב) לפקודה –      (1)	בכותרת השוליים, במקום האמור בה יבוא "רווחים ראויים לחלוקה"; (2)	בסעיף קטן (א) –      (א)	במקום הרישא יבוא "במכירת מניה של חברה שמניותיה אינן רשומות למסחר בבורסה על-ידי יחיד, אם יום רכישת המניות הנמכרות היה לפני המועד הקובע, או על ידי חבר-בני-אדם, יחולו הוראות אלה;     (ב)	בפסקה (1) במקום "125(ב)(2)" יבוא: "125(ב)(4)";     (3)	אחרי סעיף קטן (א) יבוא:      	"(א)(1)	הוראות סעיף קטן (א) יחולו, בשינויים המחויבים, במכירת מניה של חברה שמניותיה רשומות למסחר בבורסה, ובלבד שמוכר המניה היה בעל מניות מהותי בחברה שמניותיה נמכרות, במועד המכירה או ביום כלשהו ב-12 החודשים שקדמו למכירה";     (4)	בסעיף קטן ((ב)(1), במקום "עד ליום התחלת הפירוק" יבוא "עד ליום סיום הליכי הפירוק".

יעל ייטב: "תיקון סעיף 97 –      	24.

יעל ייטב: בסעיף 97 לפקודה –      		(1)	בסעיף קטן (א), בסופו יבוא:     "(7)	רווח הון שהיה ליחיד במכירה או בפדיון של יחידה בקרן נאמנות חייבת".

יעל ייטב: (2)	לסעיף קטן (ב)(2), בסופו יבוא: "היה יום רכישתו של נייר הערך לפני יום רישומו למסחר בבורסה, יחויב חלק רווח ההון שהיה נצמח אילו היה נייר הערך נמכר לפני יום רישומו למסחר בבורסה, במס בשיעור הקבוע בסעיף 91; הוראת סעיף זה לא תחול על רווח הון במכירת מניה בקרן להשקעות במקרקעין".

יעל ייטב: (3)	אחרי סעיף קטן (ב)(2) יבוא:      "(ב)(3)  (1)	תושב חוץ שהוא תושב מדינת גומלת פטור ממס על רווח הון שהיה לו במכירת נייר ערך של חברה תושבת ישראל, או במכירת זכות בחבר-בני-אדם תושב חוץ שעיקר נכסיו הם זכויות, במישרין או בעקיפין, בנכסים הנמצאים בישראל, שאותו רכש בתמורה בתקופה שבין יום כ"ד בסיוון התשס"ה (1 ביולי 2005) לבין יום ד' בטבת התשס"ט (31 בדצמבר 2008), על פי בקשתו שתוגש לפקיד השומה במועד הדיווח על המכירה, אם התקיימו כל אלה:      (א)	רווח ההון אינו במפעל קבע שלו בישראל;         (ב)	הוא היה תושב מדינה גומלת בעשר השנים שקדמו ליום הרכישה של נייר הערך ברציפות, ולגבי תושב מדינה גומלת כאמור שהוא חבר-בני-אדם 75 אחוזים לפחות מסוג כלשהו של אמצעי השליטה שבו מוחזקים, במישרין או בעקיפין, על ידי יחידים שהיו תושבי מדינה גומלת בעשר השנים שקדמו ליום רכישתו של נייר הערך, ברציפות;     (ג)	הרכישה של נייר הערך לא היתה מקרוב ולא חלו לגביה הוראות חלק ה'2 לפקודה זו או הוראות סעיף 70 לחוק מיסוי מקרקעין;      (ד)	בתוך 30 ימים מיום רכישת נייר הערך הוגשה לפקיד השומה הודעה על הרכישה ועל פרטיה, בטופס שקבע המנהל;      (ה)	הוא הגיש דוח על המכירה לרשות המס במדינת תושבתו;     (2)	הוראת פסקה (1) לא תחול על רווח הון במכירת נייר ערך של חברה שביום רכישתו ובשנתיים שקדמו למכירתו, עיקר שוויים של הנכסים שהיא מחזיקה, במישרין או בעקיפין, הם זכויות במקרקעין או זכויות באיגוד מקרקעין;      (3)	הוראות סעיף קטן זה יחולו, בשינויים המחויבים גם על יחיד תושב ישראל שהיה תושב מדינה גומלת במועד רכישתו של נייר הערך, אם התקיימו בו הוראות סעיף קטן זה, ויחולו לעניין רווח ההון הוראות סעיף קטן (ב) כאילו נייר הערך היה נכס שהיה לו מחוץ לישראל לפני היותו לתושב ישראל;      (4)	שר האוצר, באישור ועדת הכספים של הכנסת, רשאי לקבוע תנאים, הגבלות והוראות לעניין זה".

יעל ייטב: "ביטול סעיף 98(א)  רבא –     	25.

יעל ייטב: סעיף 98 (א) רבא לפקודה – בטל.

יעל ייטב: "      	"תיקון סעיף 101  -      	26.

יעל ייטב: בסעיף 101 לפקודה –      		(1)	בסעיף קטן (א) –      (א)	בפסקה (1), המילים: "או בשוק מוסדר" יימחקו, ואחרי: "מחוץ לישראל" יבוא: "שנעשה לפי שנת המס 2006";      (ב)	בפסקה (2), במקום "סעיפים 97 (ב)(2) או 105(יב)" יבוא: "או  97 (ב)(2)";      (ג)	בפסקה (3), במקום "97 (ב)(ד) או 105 (יב)" יבוא: "או 97 (ב)(2)";      (2)	בסעיף קטן (ז), במקום הסיפא החל במילים: "או בשוק מוסדר" יבוא: "לפני המועד הקובע".

יעל ייטב: "הוספת סעיף 101 (א) רבא:     	27.

יעל ייטב: אחרי סעיף 101 לפקודה יבוא:      		"סמכות שר האוצר –      101(א).

יעל ייטב: (א)	שר האוצר, באישור ועדת הכספים של הכנסת, רשאי לקבוע לעניין רווח הון במכירת נייר ערך, הוראות בעניינים אלה:      (1)	הדרך והשיטה לחישוב רווח ההון ורווח ההון הריאלי, קביעת עיתויו וחישוב המס, דרך כלל או לצורך ניכוי המס, לרבות לעניין קיזוז הפסדים בעת ניכוי המס;      	(2)	התרת הוצאות ואופן ייחוסן;     (3)	לגבי נכס שיום רכישתו לפני המועד הקובע, או שיום רכישתו לפני מועד רישומו למסחר בבורסה, או שחלו לגביו הוראות חוק תיאומים בשל אינפלציה או הוראות לפי סעיף 130(א) רבא – תיאומים והוראות מעבר, לרבו ת הוראות בדבר שיעור המס, חישוב רווח ההון וקיזוז הפסדים;  				 (4)	נסיבות ותנאים שבהם תחשב הכנסה ממכירת נייר ערך כהכנסה לפי סעיף 2(1), דרך כלל או לפי משך ההחזקה בנייר הערך;     (5)	השיטה לחישוב דמי הניכיון, לרבות קביעת סוגי מקרים שבהם יצורפו דמי הניכיון לתמורה;      (6)	סוגי מקרים שבהם תחשב עסקה עתידית כעסקת גידור ונסיבות שבהן תחשב עסקה כאמור כעסקה שההכנסה ממנה היא הכנסה לפי סעיף 2(1), או שבהן תצורף תוצאתה לנכס או להתחייבות המגודרים, בתנאים שנקבעו;  לעניין פסקה זו, "עסקת גידור" – עסקה עתידית שנעשתה לשם הגנה על ערך של נכס או של התחייבות, קיימים או עתידיים, ובלבד שדווח עליה בהתאם לכללים שנקבעו;      (7)	לעניין עסקה עתידית, ולעניין עסקת השאלה או שאלה של נייר ערך, מכירה בחסר של נייר ערך, וכן עסקאות כאמור בין צדדים קשורים – נסיבות שבהן תחשב העסקה כמכירה והדרך לחישוב ההכנסה ועיתויה;      (8)	פטור ממס או שיעור מס מופחת על הכנסות של תושב חוץ מנייר ערך הנסחר בבורסה או בתאגיד בנקאי, ממכירת יחידה או מפדיונה או על רווחים שקיבל בשל יחידה;      (9)	הוראות ותנאים אשר בהתקיימם יותר ניכוי הוצאות ריבית ריאלית, השיטה לחישובה, הגבלת שיעורה שיותר בניכוי כאשר מתקיימים יחסים מיוחדים בין המלווה ללווה, וכן דרכי ההוכחה של ייחוס ההלוואה ושל הוצאות הריבית הריאלית לנייר ערך;      (10)	הוראות ותנאים לעניין מכירות ועסקאות בין קרובים או בין צדדים למכירה או לעסקה, שמתקיימים ביניהם יחסים מיוחדים, לרבות הוראות לעניין קביעת התמורה, המחיר המקורי ויום הרכישה.

יעל ייטב: (11)	תנאים ונסיבות שבהתקיימם יראו בעל מניות כבעל מניות מהותי בנוסף לאמור בסעיף 88, אם חלו לגבי החברה הוראות חלק (ה)(2).

יעל ייטב: (ב)	עד לקביעת הוראות כאמור בסעיף קטן (א)(9), תבע נישום ניכוי הוצאות ריבית ריאלית יחויב רווח הון שהיה לו במכירת ניירות ערך במס בשיעור האמור בסעיף 121.

יעל ייטב: "                 	"סמכות המנהל -     101(ב) רבא: 	המנהל רשאי, לעניין רווח הון במכירת נייר ערך, לקבוע כללים בדבר דוחות שיוגשו לפקיד השומה על ידי הנישום ועל ידי חבר בורסה, תאגיד בנקאי, מנהל  תיקי השקעות וקרן להשקעות במקרקעין, וכן אישורים שעליהם למסגור לנישום;     	בסעיף זה, "מנהל תיקי השקעות" – כהגדרתו בחוק הסדרת העיסוק בייעוץ השקעות ובניהול תיקי השקעות, התשנ"ה – 1995".

יעל ייטב: "תיקון סעיף 102 –      28.

יעל ייטב: בסעיף 102 לפקודה –      	(1)	בסעיף קטן (א), במקום ההגדרה "מניה", יבוא:  		"מניה" – לרבות זכות לרכישת מניה;"     	(2)	בהגדרה "תום התקופה" –      (א)	בפסקה (1), במקום "תקופה של שנים עשר חודשים מתום שנת המס שבה" יבוא: "תקופה של 18 חודשים מיום שבו".

יעל ייטב: (ב)	בפסקה (2), במקום: "תקופה של עשרים וארבעה חודשים מתום שנת המס שבה", יבוא: "תקופה של 30 חודשים מיום שבו".

יעל ייטב: "תיקון סעיף 103 –      29.

יעל ייטב: בסעיף 103 לפקודה, ההגדרות "קרן נאמנות", "בורסה", ו"שוק מוסדר" – יימחקו.

יעל ייטב: "תיקון סעיף 103)(ג) רבא:     30.

יעל ייטב: בסעיף 103(ג)(2)(א), המילים "כהגדרתם סעיף 6(א) לחוק האמור" – יימחקו.

יעל ייטב: "     "תיקון סעיף 103 (יא)     31.

יעל ייטב: בסעיף 103 (יא) לפקודה, סעיף קטן(ג) – בטל".

יעל ייטב: "תיקון סעיף 104 (ה) -     32.

יעל ייטב: "תיקון סעיף 104 (ה) לפקודה, במקום הסיפא החל במילים "נייר ערך" יבוא "עסקה עתידית" – כהגדרתה בסעיף 88".

יעל ייטב: "תיקון 104 (ח) –      33.

יעל ייטב: בסעיף 104 (ח) לפקודה:      (1)	בסעיף קטן (ב)(1)(ג), במקום "בשיעור המס המרבי החל עליה לפי סעיף 121 או 126, לפי העניין" יבוא: "בשיעור המס החל לפי סעיף 91(א), (ב) (ב1) לפי העניין".

יעל ייטב: (2)	בסעיף קטן (ג) –      	(א)  פסקה (4) – תימחק;  (ב) בפסקה (5)(ב), המילים "או חלק (ה)(3)" –יימחקו;"     (3)	בסעיף קטן (ד)(1), המילים "או סעיף 6 לחוק תיאומים בשל אינפלציה" – יימחקו;      (4)	בסעיף קטן (ז) במקום "50 אחוזים" יבוא: "האמור בסעיף 91(א), (ב) או (ב)(1), לפי העניין";      	"תיקון סעיף 105 (ד) -     	34.

יעל ייטב: בסעיף 105 (ד)  רבא לפקודה, סעיף קטן (ד) – בטל".

יעל ייטב: "ביטול חלק (ה)(3) –      	35.

יעל ייטב: חלק (ה) לפקודה ובו סעיפים 105 (יא) עד 105 (יט) – בטל".

יעל ייטב: "תיקון סעיף 119 (א) רבא –      37.

יעל ייטב: בסעיף 119 (א) רבא (ד),  במקום ההגדרה "קרוב" יבוא:      		"קרוב" – "כהגדרתו בסעיף 88;".

יעל ייטב: "החלפת סעיף 125(ב) רבא: -      	39.

יעל ייטב: במקום סעיף 125 (ב) לפקודה יבוא:      "שיעור המס על דיבידנד 	 125 (ב)	על אף המאור בסעיפים 121ו-126, שיעור המס על הנסה מדיבידנד יהיה כלהלן:      (1)	דיבידנד בידי יחיד – 20 אחוזים; (2)	על אף האמור בפסקה (1), דיבידנד בידי יחיד שהיה במועד קבלת הדיבידנד או במועד כלשהו בשנים עשר החודשים שקדמו לו, בעל מניות מהותי כהגדרתו בסעיף 87 בחבר-בני-אדם ששילם את הדיבידנד – 25 אחוזים;  (3)	דיבידנד בידי חברה משפחתית – 20 אחוזים, ואולם אם היה הנישום כמשמעותו בסעיף 64(א) בעל מניות מהותי, במישרין או בעקיפין, בחברה ששילמה את הדיבידנד – 25 אחוזים;  (4)	דיבידנד שאינו פטור ממס בידי מוסד ציבורי או בידי קופת גמל כהגדרתם בסעיף 9(2) – 20 אחוזים; (5)	דיבידנד בידי חבר-בני-אדם שהוא תושב חוץ – 20 אחוזים.

יעל ייטב: ואולם אם היה חבר-בני-האדם במועד קבלת הדיבידנד או במועד כלשהו ב-12 החודשים שקדמו לו בעל מניות מהותי כהגדרתו בסעיף 88 – 25 אחוזים.

יעל ייטב: "הוספת סעיף 125(ב)(1)     	40.

יעל ייטב: אחרי סעיף 125 (ב) רבא יבוא:     		"שיעור המס ופטור ממס על רווחים של יחיד מקרן נאמנות:     125(ב)(1)       (א)	רווחים שחילק מנהל קרן נאמנות חייבת לבעל יחידה שהוא יחיד, וההכנסה אינה מהווה בידיו הכנסה מעסק או ממשלח יד, פטורים ממס;                           (ב)	רווחים שחילק מנהל קרן נאמנות פטורה לבעל יחידה שהוא יחיד וההכנסה אינה מהווה בידיו הכנסה מעסק או ממשלח יד, חייבים במס בשיעור של 20 אחוזים.

יעל ייטב: (ג)	לכל מונח בסעיף זה תהיה המשמעות הנודעת לו בחלק ה'".

יעל ייטב: "החלפת סעיף 125(ג) רבא –      	41.

יעל ייטב: במקום סעיף 125 (ג) רבא לפקודה יבוא:     		"שיעור המס על הכנסה מריבית –  		 		125 (ג)	(א)	בסעיף זה –     "בעל מניות מהותי" – כהגדרתו בסעיף 88;	     "ריבית" – לרבות דמי ניכיון".

יעל ייטב: (ב)	יחיד חייב במס על הכנסה מריבית בשיעור שלא יעלה על 20 אחוזים, ויראו את הכנסתו זו כשלב הגבוה ביותר בסולם הכנסתו החייבת;      		(ג)         (1)	על אף האמור בסעיף קטן (ב), שולמה ריבית על נכס שאינו צמוד למדד, או שהוא צמוד בחלקו לשיעור עליית המדד, כולו או חלקו, או שאינו צמוד למדד עד לפדיון או עד להחזר, תחויב הכנסתו של היחיד מריבית במס בשיעור של 15 אחוזים.

יעל ייטב: (2)	שר האוצר רשאי לשנות בצו את שיעור המס הקבוע בפסקה (1), בהתאם לשינוי במדד".

יעל ייטב: (ד)	על אף האמור בסעיפים קטנים (ב) ו-(ג), יחיד חייב במס על הכנסה מריבית בשיעור הקבוע בסעיף 121, אם התקיימו אחד מאלה: 			 			(1)	הריבית היא הכנסה לפי סעיף 2(1) או שהיא רשומה בספרי חשבונותיו, או שהיא חייבת ברישום כאמור; 			(2)	היחיד תבע ניכוי הוצאות ריבית והפרשי הצמדה בשל הנכס שעליו משולמת הריבית; 			(3)	היחיד הוא בעל מניות מהותי בחבר-בני-האדם ששילם את הריבית; 			(4)	היחיד הוא עובד בחבר-בני-האדם ששילם את הריבית, או שהוא נותן לו שירותים או מוכר לו מוצרים, או שיש לו יחסים מיוחדים אחרים עמו, אלא אם כן הוכח להנחת דעתו של פקיד השומה ששיעור הריבית נקבע בתום לב ובלי שהושפע מקיומם של יחסים כאמור בין היחיד לבין חבר-בני האדם; 			(5)	הריבית שולמה מקרן השתלמות לפני שחלפו התקופות האמורות בסעיף 9(16א) או (16ב), או ששולמה מקופת גמל לתגמולים וחלו עליה הוראות סעיף 3(ד);  			(6)	מתקיים תנאי אחר שקבע שר האוצר, באישור ועדת הכספים של הכנסת;      		(ה)	הוראות סעיף זה לא יחולו על כספים המשולמים מקופת גמל שאינה קופת גמל לתגמולים או שאינה קרן השתלמות, וכן לא יחולו על כספים המשולמים מקופת גמל לתגמולים המחויבים במס לפי הוראות סעיף 87.

יעל ייטב: "     "תיקון סעיף 125 (ד) רבא –      42.

יעל ייטב: בסעיף 125 (ד9 לפקודה –      	(1)	בסעיף קטן (ב), במקום "5,000" יבוא: "7,920"; 	(2)	בסעיף קטן (ג) –  		(א)	בפסקה (1), במקום "4,000" יבוא: 6,360".

יעל ייטב: (ב)	בפסקה (2), במקום "6,000" יבוא: 9,600".

יעל ייטב: "תיקון סעיף 125 (ה)  רבא –      	43.

יעל ייטב: בסעיף 125 (ה)(א)(2) לפקודה, המילים: "שלא חלות עליו הוראות חלק ה(3)" – יימחקו.

יעל ייטב: "תיקון סעיף 129(ב) –      	45.

יעל ייטב: בסעיף 129 ב' רבא לפקודה, סעיפים קטנים (ב) (ב1) ו-(ד) – בטלים.

יעל ייטב: "תיקון סעיף -   	46.

יעל ייטב: בסעיף 129 (ג) רבא לפקודה –     		(1)  	סעיף קטן (א) –      			(א)	בפסקה (2), המילים "והיחידה אינה יחידה בעסק" – יימחקו.

יעל ייטב: ובסופה יבוא: "לא נקבע להכנסה שיעור מס מיוחד, תחויב ההכנסה במס בשיעור המרבי הקבוע בסעיף 121;   			(ב)	פסקה (3) – תימחק; 			(ג)	בפסקה (5) , ברישא המילים "או של קרן נאמנות מעורבת" – יימחקו, ופסקת משנה (א) – תימחק;	     		(2)	במקום סעיף קטן (ב) יבוא:      			"(ב)	בסעיף זה, "קרן נאמנות, "קרן נאמנות פטורה" ו"קרן נאמנות חייבת" – כהגדרת בסעיף 88".

יעל ייטב: "ביטול סעיף 161 –      	52.

יעל ייטב: סעיף 161 לפקודה – בטל.

יעל ייטב: "תיקון סעיף 162 -     	53.

יעל ייטב: בסעיף 162 לפקודה, המילים: "לפי סעיף 161(א)" – יימחקו.

יעל ייטב: תיקון סעיף 164 –      	54.

יעל ייטב: בסעיף 164 לפקודה, במקום "של התמורה כמשמעותה בסעיף 88" יבוא: "של הכנסה חייבת שהעבירה קרן להשקעות במקרקעין כהגדרתה בסעיף 64(א)(2) לבעלי מניותיה, או של תמורה כמשמעותה בסעיף 88, או של ריבית או דיבידנד".

יעל ייטב: "תיקון סעיף 170 –     	55.

יעל ייטב: בסעיף 170 לפקודה, בסופו יבוא:     		"(ג)	על אף האמור בסעיף קטן (א), קרן להשקעות במקרקעין כהגדרתה בסעיף 64(א)(2) רבא המעבירה לאדם שאינו תושב ישראל הכנסה חייבת של בעל מניות כמשמעותה בסעיף 64(א)(4), תנכה ממנה מס בשיעור המס שבו היא מחויבת לפי הסעיף האמור".

יעל ייטב: "פרק ב: תיקונים עקיפים –      	תיקון חוק תיאומים בשל אינפלציה      	62.

יעל ייטב: חוק מס הכנסה (תיאומים בשל אינפלציה), התשמ"ה-1985 (להלן   – חוק תיאומים בשל אינפלציה) –      		(1)	סעיף 6 – בטל; 		(2)	בסעיף 27 (ג) –  			(א)	בפסקה (1), המילים: "ושלא היו בידיו בשנת המס ניירות ערך" – יימחקו;  			(ב)	בפסקה (2), המילים: ושלא היו בידה בשנת המס ניירות ערך" – יימחקו; 			(ג)	פסקה (4) – תימחק; 			(ד)	הסיפא החל במילים: "לעניין זה" – תימחק.

יעל ייטב: (3)	בתוספת ב' בסעיף (1) בהגדרה "נכסים קבועים" פסקה (2) תימחק.

יעל ייטב: "     	"תיקון לחוק מיסוי מקרקעין –      	63.

יעל ייטב: בחוק מיסוי מקרקעין (שבח, מכירה ורכישה), התשכ"ג-1963 (להלן – חוק מיסוי מקרקעין) –      		(1)	בסעיף 8, אחרי "שהנפיק איגוד מקרקעין" יבוא: "שנעשה לפני שנת המס 2010".

יעל ייטב: (2)	בסעיף 48 רבא (א) –      			(א)	בסעיף קטן (א), במקום "של 25%" יבוא: "הקבוע בסעיף 126 (א) לפקודה"; 			(ב)	בסעיף קטן (ב)(1), במקום "25%" יבוא: "עד 20%"; 			(ג)	בסעיף קטן (ב1) –      				(1)	ברישא, במקום "בסעיפים קטנים (א)  				ו-(ב9(1)" יבוא: "בסעיף קטן (ב)(1)", ואחרי "באיגוד מקרקעין" יבוא: "שעשה יחיד";     				(2)	במקום פסקה (1) יבוא:      				"(1) השבח הריאלי עד יום התחילה יחויב במס בשיעור הקבוע בסעיף 121 לפקודה";      			          (3)	בפסקה (2), במקום "25%" יבוא: "עד 20%".

יעל ייטב: (ד)      בסעיף קטן (ד)(2), במקום "הוא 25% או יותר" יבוא: "עולה על השיעור הקבוע בסעיפים קטנים (א) או (ב), יחויב השבח בשיעורים לפי הוראות סעיפים קטנים (א) או (ב), לפי העניין.

יעל ייטב: (3)	בסעיף 48 ב' –     			(1)	בסעיף קטן (א), ברישא, במקום "25%" יבוא: "25% לעניין חבר-בני-אדם, ו-20%- לעניין יחיד";     			(2)	בסעיף קטן (ב)(2), במקום "25% יבוא: "25% - לעניין חבר בני אדם ו-20% - לעניין יחיד";      		(4)	בסעיף 71א רבא (ג), במקום "125ב(2) יבוא: "125ב(1) או (2);"         	"תיקון חוק לתיקון פקודת מס הכנסה (מס' 132)     	68.

יעל ייטב: בחוק לתיקון פקודת מס הכנסה (מס' 132), התשס"ב-2002 (להלן – תיקון 132 לפקודה), סעיף 89, במקום סעיף קטן (ט) יבוא:      		"(ט)	תחילתם של סעיפים 105 יב' רבא ו-105טו' לפקודה, כנוסחם בסעיף 46 לחוק זה, לעניין איגרת חוב, נייר ערך מסחרי ומלווה קצר מועד, ביום ז' בטבת התשס"ד (1 בינואר 2004), והם יחולו על מכירה או פדיון של איגרת חוב, נייר ערך מסחרי ומלווה קצר מועד שהונפקו או שהוצאו ביום ג' באייר התש"ס (8 במאי 2000) או אחריו".

יעל ייטב: "הוראות שעה לשנים 2006 עד 2009 לעניין סעיף 91 –      	72.

יעל ייטב: בשעות המס 2006 עד 20009 יקראו את סעיף 91 לפקודה כנוסחו בסעיף 21 לחוק זה כך:          		(1)	את סעיף קטן (א) יקראו כך:      		             "(א)	חבר–בני-אדם יהיה חייב במס על רווח הון ריאלי בשיעור של 25% ואולם רווח הון במכירת נייר ערך כמשמעותו בסעיף 6 לחוק תיאומים בשל אינפלציה, כנוסחו לפני ביטולו בחוק לתיקון פקודת מס הכנסה (תיקון מס' 147), התשס"ה-2005, יחויב במס בשיעור הקבוע בסעיף 126(א);" 		 		(2)          בסעיף קטן (ב)(1) יקראו כאילו בסופו נאמר "ואולם רווח הון ריאלי במכירת מקרקעין מחוץ לישראל או נייר ערך בחבר-בני-אדם שעיקר נכסיו הם מקרקעין מחוץ לישראל, יחויב במס בשיעור שלא יעלה על 25%;"     		(3)	בסעיף קטן (ב1) יקראו כאילו אחרי פסקה (1) בא:      		               "(1א)	על אף הוראות סעיף קטן (א), לגבי נכס שיום רכישתו חל לפני המועד הקובע, למעט נכס שהוא נייר ערך כמשמעותו באותו סעיף קטן או נכס שהוא מוניטין שלא שולם בעד רכישתו, יהיה חבר-בני-אדם חייב במס בשיעורים אלה:  			 	                                           (א)	על רווח הון ריאלי עד המועד הקובע – בשיעור הקבוע בסעיף 126 (א);  		                           (ב)	על יתרת רווח ההון הריאלי – בשיעור של 25%;"      	 	"פרק ד: תחילה, תחולה והוראות מעבר      	תחילה, תחולה והוראות מעבר      	76.

יעל ייטב: (א)	תחילתו של חוק זה ביום א' בטבת התשס"ו (1 בינואר 2006) להלן – יום התחילה), אלא אם כן נאמר לעניין מסוים במפורש אחרת.

יעל ייטב: (ב)	במכירת נייר ערך שהיה נייר ערך זר על ידי יחיד מוטב, כהגדרת מונחים אלה בסעיף 14 (ב1) כנוסחו לפני ביטולו בסעיף 4 לחוק זה, שיום רכישתו היה לפני יום התחילה ועד יום התחילה הוא טרם נמכר, יחולו הוראות אלה:      			(1)	לעניין שיעור המס החל על רווח ההון יראו כאילו יום הרכישה של נייר הערך היה בשנת המס 2005;     			(2)	על אף האמור בפסקה (1), נרכש נייר הערך לפני יום רישומו למסחר בבורסה, יחויב חלק רווח ההון הריאלי עד יום הרישום במס בשיעור של 35%, אם יום רישומו היה לפני יום "כה בתשרי התשנ"ט (15 באוקטובר 1998), או בשיעור הקבוע בסעיף 121 לפקודה, אם יום רישומו היה בין היום האמור לבין המועד הקובע כהגדרתו בסעיף 88 לפקודה; יתרת רווח ההון תחויב במס בשיעור הקבוע בסעיף 91(ב)(1) או (2), לפי העניין;     			     			לעניין פסקה זו –      			"חלק רווח ההון הריאלי עד ליום הרישום" – רווח הון ריאלי, כשהוא מוכפל ביחס שבין התקופה שמיום הרכישה של נייר הערך עד יום הרישום, לבין התקופה שמיום הרכישה עד יום המכירה; 	 			"יתרת רווח ההון הריאלי – ההפרש שבין רווח ההון הריאלי לבין חלק רווח ההון הריאלי עד ליום הרישום;"

יצחק כהן: רק למען הפרוטוקול, תחזרי עד איפה הגענו.

יעל ייטב: הגענו בהקראה עד סעיף 76 (ב) (2).

איתן צחור: מתי הישיבה הבאה?

יצחק כהן: בשבוע הבא יודיעו לכם.

יצחק כהן: תודה רבה, הישיבה נעולה.